
ĮVADAS 


Sąmoninga, kultūringa, bet ne tradicijos 
malda yra galingi kiekvienos asmenybės dvasios 
sparnai, kuriais jis pakyla virš žemiškos pilku- 
mos į žydrąsias gyvenimo viršūnes. 

Tačiau nevisi tais sparnais plasnoja, nevi- 
sus jie kelia, nes dažniausiai tie sparnai yra 
sužaloti, kažkaip iškraipyti. 

Sužalota, iškraipyta malda — klaiki dvasinė 
karikatūra ne tik pačiam tikinčiajam, bet ir dva- 
sinio gyvenimo praktikos stebėtojui. To viso 
svarbiausia priežastis — sąmoningumo stoka re- 
liginiame gyvenime. 

Ypatingai sąmoningumo reikalauja rožan- 
čiaus malda, nes ji yra paprasčiausia, bent kartu 
ir giliausia malda. Rožančius —krikščio- 
niškos doktrinos santrauka! 

Šia trumpa studija mėginau, bent pagrindi- 
niais bruožais, duoti atydžiam skaitytojui aiškų 
rožančiaus maldos vaizdą. 

Nuoširdžiai dėkoju literatui Adolfui Sprin- 
džiui už kalbos peržiūrėjimą, Tėv. Albertui 
Rutkauskui, O. P. ir Tėv. Domininkui Grigaičiui, 
O. P. už rankraščio perrašymą spaudai. 


Autorius. 
Vilnius, 1940-1-10. 


1 


SVARBESNĖS KOREKTŪROS KLAIDOS 


Atspausdinta: 


„Psl. eil. 


paB 


9 iš ap.: III — Viešpaties Jėzaus 
aukojimas bažnyčioje, 


ap.: rožiančiui 

virš.: geriasiai 

ap.: Adolfas ir Eseno — Tryro 
virš.: rožanžių, 

ap.: žmomių 

virš: ROŽANCIAUS 

ap:: rožiančiaus 

1 iš virš.: intecija 

13 iš virš.: krykščionybės 

9 iš ap.: Bažnyčią. 


m 
„u=RRum 
k Gi ak BX k 


m 
m 
(7 


Turi būti: 


III — Viešpaties Jėzaus 
gimimas, 

IV — Viešpaties Jėzaus 
aukojimas bažnyčioje, 

rožančiui 

geriausiai 

Adolfas iš Eseno — Tryro 

rožančių, 

žmonių 

ROŽANČIAUS 

rožančiaus 

intencija 

krikščionybės 

Bažnyčia. 


PIRMAS SKYRIUS 


KAS YRA ŠVČ. PANELĖS 
MARIJOS ROŽANČIUS? 


P LB 


1. ROŽANČIAUS VARDO KILMĖ. 


Prieš kalbėdami, kas yra Švč. Panelės Ma- 
rijos rožančius, kokia jo esmė, pažiūrėkime, ką 
reiškia pats jo vardas. 

Žodis „rožančius" pirmiausia mums prime- 
na tas gražiąsias mūsų sesučių darželių rožes, 
kurios kiekvieną sveiką širdį džiugina, patrau- 
kia. Kas gi mus labiau sužavės, įei ne tos skais- 
čiosios rožės. Jos dainių apdainuojamos, poetų 
aprašomos... Neužmiršta jų ir menininkai, nes 
jie geriausiai supranta jų grožį, kaip ir kitas 
gamtos grožio paslaptis. Visiems rožės patinka, 
visi jomis gėrisi. Ne veltui rožė vadinama visų 
gėlių karaliene. „Rožė, sako šv. Albertas Didy- 
sis, yra karališkoji gėlė, nes ji yra purpurinės 
spalvos“ !). O purpuras, tai karališkoji spalva. 
Be abejo yra daug ir kitų gražių gėlių, bet 
rožė jas visas pralenkia. 


1) De laudibus B. M. V. lib. 12 c. 4 n. 32, Opp. B: 
Alb. M., O. P. ž 

Maža to! Rožė lieka rože — ji sezoninė 
gėlė. Čia ji pražysta, pražydus savo gražumu 
kurį laiką mus džiugina, čia, žiūrėk, po nedau- 
gelio dienų visas jos puikumas dingsta, puve- 
nomis pavirsta. Viskas praeina, praeina ir rožės 
grožis, pasibaigia jos dienos; ir ji mums tik 
gražus prisiminimas lieka. 

Rožančiaus vardas dar daugiau pasako: 
jis kalba mums apie mistiškas, nevystančias 
rožes, kurios kiekvieno tikinčiojo sielą dangiš- 
kai nuteikia, dvasiniai atgaivina. Jis kalba apie 
mistiškųjų rožių Karalienę Mariją. Juk Marija ir 
yra mistiškoji rožė, nes jai, kaip dangaus ir 
žemės karalienei, rožių kilnumas ir jų simboli- 
nė reikšmė labiausiai tinka. Todėl liturgija ją 
dažnai vadina rože paslaptingąja, rože mistiš- 
kąja. „Rože' paslaptingoji, melskis už mus...“!). 
„Panele Marija, į tave nėra kitos panašios čia 
žemėje tarp moterų, nes tu žydi kaip rožė ir 
kvepi, kaip lelija“ ?). Todėl visai teisingai Tėv. 
L. I. Fanfani, O. P. tvirtina: „Jei Marija yra 
krikščionybės mistiškoji rožė, — nenuostabu, 
kad rinktinės šv. rožančiaus rožės (paslaptys, 
angelo pasveikinimas, Viešpaties malda) gavo 
rožančiaus pavadinimą" *). Tą patį liūdija žy- 


1) Švč. P. Marijos litanija. 

2) Antiph. in Offic. B. M. V. 

3) P. Ludovieus I. Fanfani, O. P., De Rosario B.M.V.+ 
19 p. Turini-Romae 1930, 

mus Šv. Rašto aiškintojas Kornelijus a Lap ide 
S. J., sakydamas: „Visas šis Šv. Rašto skyrius» 
„claudite me divini fructus, et guasi rosa plan- 
tata super rivos aguarum fructificate“, gali būti 
taikomas Švenč. P. Marijos rožančiui, kaip am- 
žinos išminties Motinai. Kiek kartų tariame 
angelo pasveikinimą, tiek kartų aukojame Ma- 
rijai mistiškąsias rožes, piname jai gražų vaini- 
ką, — čia ir yra tos rožės, iš kurių paimame 
rožančiaus vardą“ !). 

Trumpai sakant, mistiškosios rožės, jų dva- 
sinė — simbolinė reikšmė yra Švenč. Panelės 
Marijos rožančiaus vardo tėvynė. 


2. ROŽANČIAUS ESMĖ. 
a) Kas rožančiaus esmei būtina? 


Rožančiaus arba Švenč. P. Marijos psal- 
mynas yra brangi Dievo Motinos garbei malda, 
kurią sudaro: atkalbėjimas 15 dešimčių „Sveika 
Marija“, prijungiant kiekvienai dešimčiai po 
„Tėve mūsų" ir mąstymas 15 svarbiausių mūsų 
išganymo paslapčių *). 

Taip Bažnyčia apibrėžia rožančiaus vardą 
ir jo esmę. Kitaip sakant, rožančiaus esmei yra 


1) Cornelius a Lapide, S. J., cit. R. P. M. Chėry, O. P., 
La Thčologie du Saint Rosaire, tom. 1 35 p. Paris 1869. 

2) In Brev. O. P. Offic. SS. Rosarii B. M., V. II noct., 
II lect. 


1 


būtinos dvi sąlygos: 1) lūpų malda, suside- 
danti iš 150 „Sveika Marija“, 15 „Tėve mūsų“ 
ir 2) mąstymai 15-kos svarbiausių išganymo 
paslapčių. Argi tai viskas ? 

Neatrodo, kad šis apibrėžimas visiškai pil- 
nas. Čia nė žodžio apie „Garbė Tėvui“ ir „is 
kiu į Dievą Tėvą“, kas jau nuo seno mums 
žinoma ir visų tikinčiųjų mielai praktikuojama. 
Kodėl taip? Ar tas rožančiaus esmei nebūtina? 

Tai keletas neaiškumų, skatinančių mus 
pirmiausiai išsiaiškinti rožančiaus aptarimą, no- 
rint gerai suprasti jo esmę. 


4) Rožančiaus apibrėžimo supratimas. 


Kodėl rožančius lyginamas su Švenč, P, 
Marijos psalmynu? Kas čia bendro su rožan- 
čiumi? Sakydami, rožančius arba Švenč, Pa- 
nelės Marijos psalmynas, tuo norime pažymėti pa- 
našumą, tikriau sakant, artimą rožančiaus ryšį su 
Dovydo psalmėmis. Dovydo psalmių yra 150, 
kurių daugumą parašė karalius Dovydas. Tai 
šventos Senojo Testamento giesmės Dievui, 
parašytos Šventosios Dvasios įkvėpimu. Jų 
vertė begalinė, nes jos slepia savyje neišsemia- 
mus dvasios turtus. Jų didelė reikšmė išliko ir 
iki mūsų dienų. Ir šiandieną Dovydo psalmės 
sudaro vieną iš gražiausių Bažnyčios maldų. 

Tą patį galima pasakyti ir apie rožančių. 

Vien „Tėve mūsų“, Tertulijono pasakymu, yra 
ne kas kita, kaip Evangelijų santrauka !). — O 
„Sveika Marija“, kaip ir „Tėve mūsų“, sako 
Tėv. Tomas Eseris, O. P., yra sutrumpinta 
Evangelija?) Ką gi bekalbėti apie patį rožan- 
čių, kuris yra dviejų maldų junginys. Drąsiai 
galime tvirtinti, kad ir rožančius yra Evange- 
lijų arba Naujojo Testamento santrauka. 

Taigi, kaip Dovydo psalmės turi didelės 
reikšmės Senajam Testamentui, taip rožančius 
Naujajam. Arba, kaip psalmės yra brangiausia 
Bažnyčios malda Dievo garbei, taip rožančius 
yra brangus Marijai. Čia ir yra tas didžiausias 
panašumas tarp psalmių ir rožančiaus. Be to, 
rožančiuje pastebime labai artimą išviršinį pa- 
našumą Dovydo psalmėms. Biitent: 150 psalmių, 
kurios tokiu pat skaičiumi atitinka 150 „Sveika 
Marijų“ rožančiuje. Dėl šių rožančiaus ir psal- 
mių panašumų, rožančius dar kitaip vadinamas 
„Švenč. Panelės Marijos Psalmynu“. Tas psal- 
mynas yra minimas rožančiaus apibrėžime *). 

Toliau, skaitydami apibrėžimą, nieko ne- 
randame apie „Garbė Tėvui“). Iš tikrųjų, 


1) De orat. cap. I. 

2) Fr. Thomas Esser, O P., Unserer lieben Frauen 
Rosenkranz, 20 p. Paderborn 1889. 

5) In Brev. O. P. Offic. SS. Rosarii B. M.MWV.II noct., 
II lect, 

4) Kiekvienos rožančiaus paslapties pabaigoje kalbėti 

„Garbė Tėvui" nesudaro rožančiaus esmės. Jis 
nėra būtinas ir atlaidams gauti !). Todėl rožan- 
čiaus apibrėžime nieko apie tai ir neminima. 
Bet tas dar nereiškia, kad „Garbė Tėvui“ ro- 
žančiuje kalbėjimas yra be vertės, ir kad ii 
galima išleisti. Ne! Tas paprotys kalbėti „Gar- 
bė Tėvui“ yra labai senas, daugiau kaip 300 
metų tradicija. „Garbė Tėvui“ yra gražiausias 
ir tinkamiausias kiekvienos rožančiaus paslap- 
ties užbaigimas. Jis yra lyg rožančiaus maldos 
vainikavimas. Todėl, išleisdami jį („Garbė 
Tėvui“), nusidėtume 300 metų senumo tradi- 
cijai, ir tuo pačiu nukentėtų rožančiaus maldos 
grožis. Taigi „Garbė Tėvui“ rožančiuje reikia 
kalbėti. 

Tą patį galima pasakyti ir apie „Tikiu 
į Dievą Tėvą“. Rožančiaus apibrėžime apie tai 
irgi nė žodžio. „Tikiu į Dievą Tėvą“ rožan- 
čiuje nereikia kalbėti, įei kalbame rožančių 
domininkoniškai; priešingu atveju, jei kalbame 
jį romėniškai (visiems žinomu, paprastu būdu), 
tuomet „Tikiu į Dievą“ kalbėti reikia“?), 


„Garbė Tėvui“ nevisuomet buvo praktikuojama. Šis gražus 
paprotys atsirado maždaug prieš 300 metų. Tais laikais 
tik psalmės pabaigoje kalbėdavo „Garbė Tėvui“, Rožančius 
šį paprotį iš Dovydo psalmių ir pasisavino. 

1) Plg. Fr. Thomas Esser, O, P., loc, cit. 3 p. 

2) Rožančius, kurį mes visi vartojame yra domininkonų. 
Tačiau jo kalbėjimo būdas yra dvejopas: domininkoniškas 

Dar svarbu pastebėti antrosios rožančiaus 
apibrėžimo dalies pasakymas: „mąstymas svar- 
biausių 15 mūsų išganymo paslapčių". Tuo 
pabrėžiama, kad yra ir daugiau Kristaus gyve- 
nimo paslapčių, bet rožančiuje yra pačios svar- 
biausios, jų viso — 15. 

Išsiaiškinę rožančiaus apibrėžimą, lengvai 
suprasime ir jo esmę. 


4) Rožančiaus esmės supratimas. 


Rožančiaus maldą sudaro, kaip jau žino- 
me, dvi pagrindinės dalys: lūpų malda ir pas- 


ir romėniškas. Domininkoniškas rožančiaus 
kalbėjimo būdas: pradedant, — Vardan Dievo/ Tė- 
vo, ir Sūnaus, ir Šventosios Dvasios. Amen. 

Sveika Marija, malonės pilnoji, Viešpats su tavim. 

Tu pagirta tarp moterų ir pagirtas tavo įsčios vaisius 
Jėzus. 

Viešpatie, atverk mano lūpas. 

Ir mano burna skelbs Tavo garbę, 

Dieve pribūk man padėti. 

Viešpatie, skubėk manęs gelbėti. 

Garbė Tėvui ir t.t. 

Kaip buvo pradžioje ir dabar, ir visados, ir per am- 
žius. Amen. Aleliuja. (Gavėnios metu vietoje Aleliuja 
kalbama: Šlovė Tau, Viešpatie, amžinosios garbės karaliau). 

Baigiant, — sukalbėjus paskutinės paslapties „Sveiką 
Mariją, ir „Garbė Tėvui“, pridėti dar: „Sveiką 
Karalienę“ su V. ir R; maldą — „Dieve, kurio vienatinis 
Sūnus“... Amen. „Dievo pagalba tepasilieka su mumis 
visados“. Amen. 

lapčių mąstymai. Šios dvi sąlygos rožančiaus 
esmei yra būtinos. Ypatingai šiai maldai svarbi 
antroji dalis — mąstymai. Kaip kūnas ir siela 
sudaro gyvąją būtybę —žmogų, taip lūpų mal- 
da ir paslapčių mąstymai sudaro gyvąją mal- 
dą—rožančių. 

Rožanžius be mąstymų, tai kūnas be sie- 
los. „Kas žmogui širdis, sako Tėv. Tomas Ese- 
ris, O. P., tas mąstymai rožančiui. Išplėšk žmo- 
gui širdį ir atimsi jo gyvenimą; pašalink rožan- 
čiui mąstymus ir sugriausi jo esmę“!). 

Gilesniam rožančiaus paslapčių supratimui 
reikia gerai žinoti patį rožančiaus padalinimą. 
Rožančius turi 3 dalis: džiaugsmingąją, so- 
pulingąją ir garbingąją dalį. Kiekviena dalis 
turi po penkias paslaptis. Pirmosios arba džiaug- 
smingosios rožančiaus dalies paslaptys yra šios: 
I paslaptis — Kristaus Įsikūnijimo apreiškimas, 
II-šv. Elzbietos aplankymas, III — Viešpaties 
Jėzaus aukojimas bažnyčioje, V paslaptis — 
Viešpaties Jėzaus atradimas bažnyčioje. Antro- 
sios — sopulingosios rožančiaus dalies paslap- 
tys: I — Viešpaties Jėzaus malda ir krauju pra- 
kaitavimas Alyvų darželyje, II — Viešpaties 
Jėzaus plakimas, III — Viešpaties !ėzaus erš- 
kėčiais vainikavimas, IV — Viešpaties Jėzaus 
kryžiaus nešimas, V — Viešpaties Jėzaus nu- 


1) Loc. cit. 5 p. 

kryžiavimas. Trečiosios — garbingosios rožan- 
čiaus dalies paslaptys: I — Kristaus iš numi- 
rusių prisikėlimas, II — Kristaus į dangų žen- 
gimas, III — Šventosios Dvasios atsiuntimas, 
IV — Švč. Panelės Marijos dangun ėmimas, 
V — Švč. Panelės Marijos vainikavimas danguje. 

Šių paslapčių mąstymai sudaro svarbiau- 
sią rožančiaus esmės dalį, nes rožančius, vėliau 
paaiškės, yra mąstymo malda. Taigi lūpų mal- 
da ir minėtų paslapčių mąstymai yra dvi sąly- 
gos rožančiaus maldos esmei. 


b) Kodėl tai rožančiaus esmei būtina? 


Žinome, kad „Tėve mūsų“, „Sveika Marija“ 
ir „Paslaptys“ yra trys pagrindiniai rožančiaus 
esmės elementai. Kodėl taip? — kai kuriems 
neaišku. Kam čia tie „ubagiški“ poteriai? Argi 
negalima vietoje tų pasenusių „davatkiškų“ 
maldų ką nors naujo duoti rožančiui — skun- 
džiasi „pažangieji“. Jau vien tik dėl to rožan- 
čius mums neįdomus, atgyvenęs, žeminąs kiek- 
vieno „susipratusio“ kataliko garbę — teisinasi 
XX amžiaus „susipratę modernieji“... 

Tokių ir dar mažiau išmintingesnių rožan- 
čiaus maldai užmetimų šiandieną yra daug. Jie 
nežino ar nenori žinoti, kad malda nėra prekė, 
nėra sezoninė Paryžiaus mada, kurios vertė 
dažnai keičiasi. Tiega, keičiasi kartais maldos 
forma, jos išreiškimo būdas, ceremonijos, tačiau 

jos esmė nesikeičia, nes ir Tas, kuris yra mal- 
dos turinys ir tikslas yra amžinas. Tuo labiau 
nesikeičianti ir amžinai moderni yra ta malda, 
kurią išmokė pats Dievas, — tai „Tėve mūsų“ 
malda. Nė vienas genijus nesukūrė ir nesu- 
kurs, kad ir moderniškiausiais maldos himnais 
to, ką Viešpaties angelas išreiškė Marijai pa- 
sveikinime — „Sveika Marija“. O kas gi pajėgs 
visiškai suprasti ir įvertinti Išganytojo gyveni- 
mo paslapčių kilnumą, amžiną jų vertę?... Čia 
ir giliausi protai yra bejėgiai. Todėl tenka 
kiekvieną šių 3-jų elementų — „Tėve mūsų“, 
„Sveika Marija“ ir „Paslaptis“ panagrinėti at- 
skirai, kad įsitikintume jų nepakeičiama reikšme 
rožančiuje. 

„Tėve mūsų“ malda rožančiui turi nepa- 
keičiamos reikšmės, nes ji yra: 1. dieviška, 
2. tobuliausia ir 3. galingiausia malda. 

1. „Tėve mūsų“ yra dieviška malda, 
nes jos autorius yra Dievas — Jėzus Kristus, 
Jis gyvu žodžiu mus mokė ir įsakė, kaip turi- 
me melstis. „Kuomet Jis (Kristus, —T. Ž) vie- 
noje vietoje meldėsi, atsitiko, kad, Jam pabai- 
gus, vienas Jo mokytinis Jam tarė: Viešpatie, 
pamokyk mus melstis, kaip ir Jonas mokė sa- 
vo mokytinius. Jis jiems tarė: Kai jūs meldžia- 
tės, sakykite: Tėve, tebūnie šventas tavo var- 
das. Teateinie tavo karalystė. Duok mums 
šiandien kasdieninės mūsų duonos. Atleisk 

mums mūsų nuodėmes, nes ir mes atleidžiame 
kiekvienam, kurs mums kaltas. Ir nevesk mus 
į pagundą“ (Luk. XI, 1—5). Kitoje šv. Evan- 
gelijos vietoje skaitome: „Taigi, jūs melsitės 
taip:') Mūsų Tėve, kurs esi danguje; tebūnie 
šventas tavo vardas. Teateinie tavo karalystė. 
Tebūnie tavo valia, kaip danguje, taip ir že- 
mėje.Duok mums šiandien mūsų antesybinės duo- 
nos. Ir atleisk mums mūsų skolas, kaip ir mes 
atleidžiame savo skolininkams. Ir nevesk mūsų 
į pagundą, bet gelbėk mus nuo pikta. Amen.“ 
(Mat. VI, 9—14)?). 

Taigi šv. Evangelija liūdijaą, kad „Tėve 
mūsų“ yra dieviška malda, nes jos autorius 
yra pats Dievas. 

2. „Tėve mūsų“ yra tobuliausia mal- 
da, nes joje glūdi svarbiausias krikščionybės 
esmės bruožas?). Tą pastebime jau iš pirmųjų 
tos maldos žodžių — „Tėve mūsų“, kurs esi 
danguje“... 


1) „Jūs melsitės taip“ — Čia ir yra tas įsakymas, 
kaip reikia melstis. Nesako Kristus: jūs galite taip mels- 
tis, bet melsitės. 

2) „Duok mūsų antesybinės duonos“, tas reiškia tik dva- 
sinę duoną, šv. Komuniją. Evangelijoje pagal šv. Luką pasa- 
kytą: „Duok... kasdieninės mūsų duonos“ (XI, 3); čia reikia 
pirmiausia suprasti dvasinį maistą, paskiau — kasdieninę 
duoną. Iš šių dviejų evangelijos vietų yra susidariusi „Tėve 
mūsų“ malda, 

3) Fr. Thomas Esser, O. P., loc. cit. 20 p. 

Seniau niekas nedrįso Dievą vadinti savo 
Tėvu, kreiptis į jį taip sūniškai. Senajame 
Testamente tas žodis yra visiškai svetimas. 
Ten randame išsireiškimus: „Ponas Dievas", 
„Tvėrėjas“, „Valdytojas“, bet ne „Tėvas“, nes 
Izraėlio tauta jautėsi esanti Dievo tarnaitė !). 
Tuo tarpu Naujajame Testamente pirmiausia 
Dievas yra Tėvas, o mes Jo sūnūs. Dievo Sū- 
nus, tapdamas žmogumi, viskuo mums tapo. 
Jis yra gailestingasis samarijietis, tikras mūsų 
brolis. Čia ir yra svarbiausia tų žodžių „Tėve 
mūsų“ reikšmė—atpirkimas; čia glūdi išreik- 
šta pirmoji svarbiausia krikščionybės esmės 
žymė. 

Šv. Povilo Apaštalo laiške galatams skai- 
tome: „Atėjus laiko pilnybei, Dievas siuntė sa- 
vo Sūnų, padarytą iš moteriškės, pastatytą po 
įstatymu, atpirkti tų, kurie buvo po įstatymu, 
kad mes gautumėm įsūnystę. Kadangi jūs esa- 
te sūnūs, Dievas siuntė savo Sūnaus Dvasią 
į jūsų širdis, kuri šaukia: Abba, Tėve! Taigi, 
yra jau ne tarnas, bet sūnus?) O jei sūnus, 
tai ir tėvonis per Dievą“ (Gal. IV, 4—7). Ki- 
tame laiške apie mūsų sūnystę Dievuje šv. 
Povilas šitaip kalba: „Juk jūs gavote ne ver- 


1) Plg. St. Augustinus, De serm. Dom. in monte sec. 
Matth, lib. II n. 15. 

2) Yra jau..+ tu jau nebe tarnas, bet sūnus (gr. t). 
Arkiv. J. Skvireckas, N. T. 561 p. Kaunas 1936. 

gystės dvasią, kad jums vėl reikėtų bijoti, bet 
gavote įsūnystės dvasią, kurioje šaukiame: Ab- 
ba, Tėve“ (Rom. VIII, 15). 

Taip, jau mes nesame Dievo vergai. Jis 
nėra mūsų tik Valdovas, Teisėjas, Tvėrėjas, 
bet Atpirkėjas, geraširdis Tėvas ir Brolis. Tą 
šventą krikščionybės tiesą randane pirmuose 
„Tėve mūsų“ maldos žodžiuose. 

„Atleisk mums mūsų kaltes, kaip ir mes 
atleidžiame savo kaltininkams“... Čia glūdi an- 
troji svarbiausia krikščionybės žymė - artimo 
meilė, kuri yra krikščioniško gyvenimo Alfa 
ir Omega — pradžia ir pabaiga, nes tik mylė- 
dami savo artimą, mylime ir Dievą. Kito kelio 
prie Dievo meilės nėra. Kas sako mylįs Dievą, 
o iš tikrųjų nekenčia savo artimo yra apgavi- 
kas savęs ir kitų. Pats Išganytojas pasakė, kad 
iš ertimo meilės pažinsime Jo mokinius. „Aš 
jums duodu naują įsakymą mylėti vienas kitą; 
kaip aš jus mylėjau, kad ir jūs vienas kitą 
mylėtumėte. Iš to visi pažins, kad jūs mano 
mokytiniai, jei turėsite meilę vienas kitam... 
Tai mano įsakymas, kad mylėtumėte vienas 
kitą, kaip aš jus mylėjau“ (Jon. XIII, 34; XV, 12). 

Atpirkimas ir artimo meilė yra pagrindinė 
krikščionybės linija. Tai glūdi, kaip matome, 
Viešpaties maldoje. 

„Tėve mūsų“ yra tobuliausia malda dar 
ir dėl to, kad ji moko melstis, t. y., ji nurodo, 

ko ir kaip turime prašyti Dievą. Pirmiausia 
reikia ieškoti Dievo garbės—pirmieji trys pra- 
šymai (apie juos tuoj kalbėsime); paskiau pra- 
šome Dievo to, kas mūsų kasdieniniam gyve- 
nimui būtina—keturi sekantieji prašymai. 
Taigi, „Tėve mūsų“ malda rožančiui turi 
nepakeičiamos reikšmės, nes ji yra tobuliausia. 
3. „Tėve mūsų" yra galingiausia mal- 
da, nes ji yra paties Viešpaties žodžiai. „Jei 
tikroje dvasioje meldžiamės, kas kiekvienai 
maldai būtina, nieko kito daugiau prašyti ne- 
galime, ko šioje maldoje nebūtų“ (Augustinas). 
Kitaip sakant, kas tik mums reikalinga, čia 
yra talpinama. Šv. Tomas Akvinietis prie to 
pastebi: „Šioje maldoje randame ne tik tai, ko 
teisingai galima prašyti, bet ir tvarką, kurioje 
turime prašyti“!). Kadangi Dievas mus su- 
tvėrė, numylėjo ir padarė savo vaikais, todėl 
būtų didžiausias iš mūsų pusės niekšiškumas, 
jei nebūtume Jam už tai dėkingi. Vadinas, pir- 
miausia turime trokšti Dievo garbės. Todėl ir 
sakome: „Tėve mūsų... teesie šventas tavo var- 
das“ — pirmas prašymas. Toliau prašome sau 
amžinosios laimės: „Teesie tavo valia“ — an- 
tras prašymas. Šią amžiną laimę pasieksime, 
būdami paklusnūs šventai Jo valiai: „Teesie 
tavo valia, kaip danguje, taip ir ant žemės“ — 


1) Šv. Tomas Akvinietis, I-II, gu. 83 a, 9. 

trečias prašymas. Tam įgyvendinti, t. y., kad 
galėtume tinkamai išpildyti Dievo valią, reikia 
dvasiškos ir žemiškos stiprybės — maisto, to- 
dėl kalbame: „Kasdieninės duonos duok mums 
šiandieną“ — ketvirtas prašymas !). Ir pagaliau 
kad mes nusidėjėliai, laimingai pasiektume am- 
žiną laimę, prašome nuodėmių atleidimo, stip- 
rybės prieš pagundas ir visa pikta — čia yra 
trys likusieji prašymai: „Atleisk mums mūsų 
kaltes, kaip ir mes atleidžiame savo kaltinin- 
kams“ — penktas prašymas: „nevesk mus 
į pagundą“—šeštas; „gelbėk mus nuo pikto“— 
septintas „Tėve mūsų“ prašymas. 

Šiais septyniais maldavimais pareiškiame 
protestą septynioms didžiosioms nuodėmėms. 
Todėl nenuostabu, kad šios maldos galybė yra 
begalinė, ji yra galingiausia malda. Aiškiai 
matyti, kad čia Vicšpaties žodžiai, nes Jis vie- 
nas geriausiai žino, kas žmogaus amžinajai lai- 
mei yra būtina, ir kaip žmogus tą laimę gali 
pasiekti. Štai kaip atsiliepia tuo klausimu žy- 
mūs autoritetai: "Šios maldos yra paprasta pri- 
vilegija ta, kad ji gali pakilti iki dangaus, iš- 
prašyti iš Tėvo to, ką mokė Jo Sūnus“ >. „Ko 

1) „Kasdieninės duonos...“ Pirmoji prasmė — šv. Ko- 
munija, antroji — kasdieninės duonos prašymas. Plg. T. 
Adolfas Chwala, O. M. I., Eucharistija — kasdieninė mūsų 
duona, 11 ir 12 p. p. Raseiniai, 1937. 

2) Tertulijonas, cit. R. P. M. Chėry, O. P., La Thėo- 
logie du Saint Rosaire, tom. I 35 p. Paris 1869. 

kia kita tikresne malda kreipsimės į Tėvą, jei 
ne ta, kuri išėjo iš Jo Sūnaus burnos ir kuri 
yra pati Tiesa“ !). Vėl tas pats autorius sako: 
„Kad Tėvas pažintų savo Sūnaus žodžius, kai 
meldžiamės, reikia, kad mūsų jausmai, išreikšti 
šiais dieviškais žodžiais, būtų taip pat ir mūsų 
širdyje; ir kadangi Jis (Dievo Sūnus, — T. Ž.) 
yra mūsų advokatas pas savo Tėvą, kai pra- 
šome Jo pasigailėjimo, todėl vartokime mūsų 
advokato žodžius, nes pasakyta: ko tik Tėvo 
prašysite Jo vardan — bus jums duota. Tai 
kaip gi galime būti Dievo neišklausyti, jei var- 
tojame Jo paties žodžius“ (Šv. Ciprijonas) ?). 

Tai trečia svarbiausia priežastis, kodėl ši 
malda rožiančiui yra nepakeičiama, nes ji yra 
galingiausia malda. Visos kitos maldos yra ne 
kas kita, kaip vienas iš tų septynių Viešpaties 
maldos prašymų kita forma. 

Antras labai svarbus ir nepakeičiamas šv. 
rožančiaus esmės elementas — „Sveika Ma- 
Kija“: 

Išreiškę savo dangiškajam Tėvui prašymus, 
kreipiamės į Jo Motiną, prašydami Jos užtary- 
mo ir tarpininkavimo mūsų maldavimuose. To- 
dėl kreipiamės į Ją gražiausia Jos garbei mal- 
da — Arkangelo Gabrielio Pasveikinimu: „Svei- 


1) Šv. Ciprijonas, cit. R.P.M. Chėry, O. P., loe, cit. 16 p. 
2) Cit R. P. M. Chėry, O. P., ibid. 


ka Marija, malonės pilnoji, Viešpats su tavimi". 
Šia malda ne tik išprašome daug malonių, bet 
ir labiausiai pagarbiname Dievo Motiną Mariją- 
Tardami „Sveika Marija, malonės pilnoji“, svei- 
kiname Ją ir kartu išreiškiame didį džiaugsmą, 
kad Ji yra „malonės pilnoji“. 

Tie žodžiai reiškia, kad Ji yra skaisčiau- 
sia ir kilniausia už visus sutvėrimus. Ji yra 
tas išganingas laidas, jungiąs patį malonių 
šaltinį — savo Sūnų. Mes nesame tokie, nes 
esame nuodėmingi. Ji yra Nekaltas Prasidėji- 
mas, skaisčiausioji — malonės pilnoji Motina. 

Tolesni žodžiai — „Viešpats su tavimi“ — 
išreiškia Šventosios Dvasios ir Marijos vienybę, 
t. y., Šventoji Dvasia yra visuomet su Marija. 
Ji yra kilniausia Dievo šventovė, dieviškų 
dorybių šaltinis, Šv. Dvasios buveinė. Kalbė- 
dami — „Tu pagirta tarp moterų ir pagirtas 
tavo įsčios vaisius Jėzus“ — garbiname Ją, 
kaip nekaltai pradėtą. Šios privilegijos dėka 
Ji yra pagirta tarp moterų, todėl pagirtas Jos 
įsčios vaisius Jėzus. Tuo baigiame pirmąją 
šios maldos dalį !). 


1) „Sveika Marija“ turi dvi dalis. Pirmosios dalies žo- 
džiai: „Sveika, malonės pilnoji, Viešpats su tavimi“ (Luk. 
1,28) yra arkangelo Gabrielio žodžiai. Sekantieji: „Pagirta 
tu tarp moterų ir pagirtas tavo įsčios vaisius“ (Luk. 1, 42) 
yra šv. Elzbietos žodžiai, pasakyti Švč. P. Marijai. Antro- 
ii šios maldos dalis yra Bažnyčios pridėta, 

Antrosios dalies — „Šventoji Marija, Die- 
vo Motina, melsk už mus nusidėjėlius, dabar 
ir mūsų mirties valandoje" — ypatingai yra 
įsidėmėtini šie žodžiai: „Dievo Motina“. Tie 
žodžiai dar kartą išreiškia Marijos nepaprastą 
kilnumą, šventumą, skaistumą, nes Ji yra Die- 
vo Motina. Be to, čia glūdi giliausios krikš- 
čionybės paslaptys: Dievo Sūnaus tapimas žmo- 
gumi, pasaulio atpirkimas. 

Matome, kokia kilni ir galinga ši dieviš- 
kos kilmės Marijos garbei malda — „Sveika 
Marija“ !). „Ji (malda „Sveika Marija“, — T. Ž.) 
yra gyvybės medis, kuris prikelia mirusius, 
palaiko gyvuosius ir gydo ligonius“ (Šv. Jero- 
nimas)"?). Ji yra karališkas Marijos apsiaustas, 
kuris dengia nusidėjėlius ir puošia teisinguo- 
sius (Šv. Bernardas)?). Taigi ir „Sveika Marija" 
rožančiui turi begalinės, nepakeičiamos reikš- 
mės. 

Tenka dar panagrinėti paskutinį rožančiaus 
esmės elementą — Paslaptis. 


1) Ne tik „Tėve mūsų“, bet ir „Sveika Marija“ yra 
dieviškos kilmės malda, Skirtumas toks, kad pirmoji mal- 
da — tiesioginiai Kristaus išmokyta, antroji gi — netie- 
sioginiai. Tačiau abiejų maldų autoriaus — Dievas, 

2) Šv. Jeronimas, cit. R. P. M. Chėry, O. P., loc. cit, 
20 — 21 p.p. 

3) Šv. Bernardas, op. cit. 

Yra ir daugiau Jėzaus gyvenimo paslapčių, 
bet šios 15 yra svarbiausios, nes jos geriau- 
siai išreiškia: 1) Jėzaus ir Marijos gyvenimą, 
2) jų mąstymas kiekvienam yra įmanomas. 

1. Šv. rožančiaus paslaptys geriasiai išreiš- 
kia Jėzaus ir Marijos gyvenimą. Štai, matome 
arkangelą Gabrielį, skubantį su dangiška nau- 
jiena į Galilėjos miestą, Nazaretą, pas mergaitę 
Mariją, pažadėtą vyrui iš Dovydo namų... 
Klausome jų pasikalbėjimo, nepaprastos naujie- 
nos pranešimo: Ji, ta kuklioji Nazareto mergaitė, 
turės pagimdyti sūnų, vardu Jėzus. „Jis bus 
didis ir bus vadinamas Aukščiausiojo Sūnumi. 
Viešpats Dievas duos Jam Jo Tėvo Dovyd3 
sostą: Jis karaliaus Jokūbo namuose per am- 
žius, ir Jo karaliavimui nebus galo“ (Luk. 
I, 32 — 34). 

Toliau matome Mariją, bėgančią per kal- 
nus į Judėjos miestą pas giminaitę Elzbietą, 
pranešti Jai nepaprasto džiaugsmo ir naujienos. 
O ši, pilna Šventosios Dvasios, sušunka dide- 
liu balsu ir taria: „Pagirta tu tarp moterų ir 
pagirtas tavo įsčios vaisius“ (Luk. I, 41—42). 
Marija, pilna dėkingumo ir dieviškos meilės, 
taria šiuos žodžius: „Mano siela garbina Vieš- 
patį, ir mano dvasia džiaugiasi Dievuje, mano 
Išganytojuje" (Luk. I, 46—47). 

Nepajuntame, kad ir trečioji rožančiaus 
scena prieš mus. Čia Marijos ir mūsų džiaugs- 

mas pasiekia aukščiausią laipsnį: „Žodis tapo 
kūnu"... (Jon. I, 14). Jos skaisčiosios įsčios ta- 
po Dievo šventove, Ji yra Dievo Motina. 
Džiaugiamės visi geros valios žmonės, nes gi- 
mė mums Išganytojas, kuris yra mūsų Tiesa, 
Kelias ir Gyvenimas. Klausome angelų giesmės, 
tik ką gimusiam kūdikėliui Jėzui: „Garbė Die- 
vui aukštybėse ir žemėje ramybė geros valios 
žmonėms" (Luk. II, 14). Dar keletas džiaugs- 
mingosios rožančiaus dalies mąstymų, ir mes 
išvystame liūdinčią Dievo Motiną, pradedame 
sopulingąją rožančiaus dalį. Kenčia Jos nekal- 
čiausias Sūnus, — Jis krauju prakaituoja. Ken- 
čiame ir mes kartu, giliai užjaučiame Mariją ir 
Jos mieliausią Sūnų. Koks gi nepaprastas pasi- 
keitimas. Vietoje malonaus kūdikėlio šypsnio 
čia matome Jį kenčiantį baimę ir skausmą 
Alyvų darželyje. Vietoje krykštavimo — didis 
liūdesys ir žodžiai: „Tėve, jei būtų galima, 
tepraeina ši taurė, kurią man tenka gerti, — 
ne mano, bet tavo tebūnie valia“. Vietoje 
švelnaus motiniško glamonėjimo — baisūs bu- 
delių kankinimai. Vietoj motinos krūčių maisto 
— tulžis. „Consummatum est" — atlikta. Jėzus 
miršta ant kryžiaus. 

Bet štai, Jėzaus mirtis tampa gyvenimu, 
paniekinimai — išaukštinimu danguje, ir Jo 
Sopulingoji Motina vainikuojama dangaus ka- 
raliene — garbingoji rožančiaus dalis. 

Visa tai mąstome, pergyvename. Čia ne 
tik aiškiausiai matome Jėzaus ir Marijos gyve- 
nimą, bet kartu esame tos šventos gyvenimo 
dramos dalyviai. 

2. Rožančiaus paslapčių mąstymai yra kiek- 
vienam įmanomi. Tai antroji priežastis, kodėl 
tos, o ne kitos paslaptys rožančiuje talpina- 
mos. Ne visos tikėjimo tiesos gali būti kiek- 
vienam tinkama mąstymo medžiaga. Tuo tarpu 
mąstyti apie mūsų Išganytojo gyvenimą, kan- 
čią, mirtį ir prisikėlimą—kiekvienam įmanoma 1, 

Rožančiaus paslaptys turi nepakeičiamos 
reikšmės, ir jų vietoje nieko naujo negalima 
išrasti. Mums dabar aišku, kas yra rožančiaus 
esmė, kas jo esmei būtina ir kodėl tas būtina. 


15 Plg. R. P. M. Chėry, O. P. loc. cit. 22 — 23 p. 

ANTRAS SKYRIUS 


ROŽANČIAUS ATSIRADIMAS 


1. DABARTINĖS ROŽANČIAUS FORMOS 
KILMĖ. 

Tiksliai atkalbėti nemažą skaičių maldų be 
tam tikros priemonės neįmanoma. Geriausia ir 
praktiškiausia maldų skaičiavimo priemonė, tai 
šių dienų rožančiaus forma. Pažiūrėkime to 
praktiško rožančiaus maldų skaičiavimo būdo 
atsiradimą !). 

Žymus senovės istorikas Peladijus liūdija, 
kad atsiskyrėlis alsatas Paulius, gyvenęs 4 amž. 
"Termos dykumose, kasdieną kalbėdavo 300 tam 
tikrų maldų, kurių tiksliam suskaičiavimui varto- 
davo tiek pat akmenėlių. Po kiekvienos atkalbė- 
tos maldos, akmenėlių skaičių vienu mažindavo. 
Kiti, dėdami akmenėlius iš vienos vietos į kitą, 
žinodavo atkalbėtų maldų skaičių. Vėliau akme- 
nėlių vartojimas maldų skaičiavimui vis rečiau 
būdavo praktikuojamas. Pagaliau atsirado nauji 


1) Plg. Fr. Thomas Esser, O. P., Unserer lieben 
Frauen Rosenkranz, 57 p. ir sek. Paderborn 1889. Plg. Lexikon 
fuer Theologię und Kirche, Bd. VIII, Der Rosenkranz. 

maldų skaičiavimo būdai, taip vadinami „šniū- 
rai" arba „virvutės", ant kurių būdavo tiek 
mazgelių arba karolėlių, kiek reikėdavo atkal- 
bėti maldų. Ši maldų skaičiavimo priemonė 
pasirodė daug praktiškesnė ir, palyginti, išsi- 
laikė gan ilgą laiką. Atgailų knygose užtinka- 
me, kad jau aštuntame amžiuje atgailauto- 
jai kalbėdavo 20, 50 ir daugiau „Tėve mūsų" 
maldų, vartodami tam tikrą virvelę Vienuolyno 
viršininkai skirdavo nemažą „Tėve mūsų" mal- 
dų skaičių savo vienuolyno broliams padėjė- 
jams, kurie jas kasdieną kalbėdavo, naudoda- 
miesi anksčiau minėta virvele. Kadangi ši „Tė- 
ve mūsų" maldų skaičiavimo priemonė pasiro- 
dė labai praktiška, todėl ji vėliau gavo net 
atskirą vardą: „Tėve mūsų virvelė". 

Populiarus tos virvelės pavadinimas tada 
būdavo: „Pater-noster virvelė", nes „Tėve mū- 
sų" lotyniškai reiškia „Pater noster". Taigi pu- 
siau lotynišku terminu ir vadindavo šią „Tėve 
mūsų" maldų skaičiavimo priemonę. Pasakoja- 
ma, kad šv. Klara, kartą pametusi „Pater-noster 
virvelę", nusiskundė, turėdama vėl griebtis tos 
pasenusios priemonės — akmenėlių „Tėve mū- 
sų" maldų atkalbėjimui !). 

Ši „Tėve mūsų virvelė" ir buvo tinkamiau- 


1) Acta SS. tom, II. Aug. die 12. c. I n. 4. Ed. nov. 
155 p. . 

PPS 


sias ir praktiškiausias rožančiaus formos pa- 
vyzdys, kurį šv. Domininkas pasisavino. 

Tik nereikia manyti, kad šių dienų rožan- 
čiaus forma buvo lygiai ta pati ir šv. Dominin- 
ko laikais — 13 amžiuje. Tada ji buvo dar ne- 
tobula, padarė nemažą pažangą, bet iš esmės 
nepasikeitė. Tas, aišku, nemažina šv. Dominin- 
ko, kaipo rožančiaus įkūrėjo garbės. Kiekvienas 
išradimas gyvenimo praktikoje tobulėja, vystosi. 
Tai paprastas gyvenimo reiškinys. Juk ir Ste- 
fensono išrastą primityvų traukinį reikėjo labai 
patobulinti, ir šiandieną jis yra dar tobulina- 
mas, tačiau, nežiūrint to, traukinio išradėjas 
lieka Stefensonas. Tą patį pasakysime ir apie 
gramafono, telefono, radijo ir kitus išradėjus. 
Šie pavyzdžiai tinka ir rožančiaus formos auto- 
riui. Šv. Domininkas yra rožančiaus formos auto- 
rius, nors jos tobulumas yra vėlesnių laikų pada- 
ras. Įsidėmėtina dar ir tai, kad rožančiaus for- 
mavimosi laikotarpyje (13 — 16 amž.) dominin- 
konų Ordinas, vėliau paaiškės, vaidino svar- 
biausią vaidmenį. Todėl tas Ordinas vėliau 
buvo pripažintas rožančiaus Ordinu ir šią pri- 
vilegiją turi iki šių dienų. 

Kyla klausimas, kaip atsirado šių dienų 
rožančiaus forma ir jos sudarymas? 

Jau matėme, kad senovėje (4 amž.) buvo 
krikščionių paprotys vartoti „Tėve mūsų vir- 
velę", kurios pagalba kalbėdavo, kaip žinome, 

tik „Tėve mūsų" maldas!). „Sveiką Mariją" 
tuo būdu kalbėti tuomet dar nebuvo * prakti- 
kuojama. Tas paprotys atsirado 12—13 amžiuje?). 
Kiek vėliau kartūzas Henrikas (1408 m.) *), suda- 
rydamas Švenč. Panelės Marijos garbei psal- 
myną, įvedė kiekvienai 10-čiai „Sveika Marija" 
po „Tėve mūsų". Tolimesnė pažanga (14 amž.) 
buvo padaryta ta, kad maldos buvo jungiamos 
su paslapčių mąstymu. Tas jau buvo prakti- 
kuojama 14 amž. seserų domininkonių. Penkio- 
liktojo amžiaus pradžioje (1410 m.) vienuolis 
kartūzas Domininkas Prutėnas ir Adolfas ir 
Eseno—Tryro jau kalbėjo 50 „Sveika Marija" 
su tiek pat paslapčių. Kai kur dar buvo pa- 
protys vartoti 150,165,200 ir daugiau mąstymo 
paslapčių. Ir pagaliau palaiminto Aliano de 
Ruppe, domininkono, sudaryta Švenč. P. Marijos 
garbei psalmynas buvo paskutinis dabartinės 
rožančiaus formos pavyzdys. Jo psalmynas tu- 
rėjo tris dalis. Kiekvienoje dalyje buvo 15 
„Tėve mūsų", 150 „Sveika Marija", 150 mą- 
stymų, kurie apima nuo įsikūnijimo apreiškimo 

') Tolimųjų Rytų pagonių tautos irgi vartodavo (kai 
kur ir dabar vartoja) maldos virveles, panašias į seniau 


vartojamas „Tėve mūsų“ maldos virveles, bet tas nė ma- 
žiausios įtakos neturėjo rožančiaus formai. 


*) Lexikon fuer Theologie und Kirche, Bd. VIII, Der 
Rosenkranz. 
3) Kartūzų Ordino vienuolis. 

iki Marijos mirties ir paskutinio teismo. Toks 
buvo palaiminto Aliano de Ruppe, O. P. Mari- 
jos garbei psalmynas, kurio pavyzdžiu, su kai 
kuriais pakeitimais, rožančius buvo galutinai 
užbaigtas išviršinės ir vidujinės formos atžvil- 
giu. Ši forma ir pasiliko iki šių dienų. Toks 
rožančius, kurį mes šiandien turime, galutinai 
buvo priimtas 16 amžiaus antroje pusėje. 


2. ROŽANČIAUS ATSIRADIMAS IR ŠV. 
DOMININKAS. 


Pereitame skyriuje, kalbėdami apie dabar- 
tinės rožančiaus formos atsiradimą, kartu mi- 
nėjome ir šv. Domininko vardą. Jis mums ypa- 
tingai brangus, nes jo vardas neperskiriamai 
rišasi su rožančiaus atsiradimu. 

Taigi, kas tas šv. Domininkas, kokia jo 
rožančiaus misija, kas“mums apie jį liūdija? 

Pavyzdingai ir dievobaimingai Guzmanų šei- 
mai 1170 metais gimė sūnus, kuriam buvo duo- 
tas vardas Dominininkas. Jis gimė Ispanijoje, 
Kalarogoje. Jau pačioje jaunystėje jis pasižymėjo 
apaštališku uolumu, pamaldumu, artimo meile. 
Mylėjo jis visus; visi jo apaštališkai širdžiai 
buvo brangūs, bet vargšams ir nuskriaustie- 
siems buvo nepakeičiamas jų geraširdis tėvas. 
Dar studentu būdamas, pradėjo misijų darbą. 
Tiesa, tuomet jis dar nėjo į plačias mases, ne- 
kovojo su baisiomis erezijomis, bet pasitenkino 

tuo, kuo galėjo: gyvu žodžiu ir pavyzdžiu apaš- 
talavo vargšų tarpe, skelbė jiems artimo mei- 
lę. Jis net pardavė savo rūbus, knygas, savo 
paties ranka rašytus pergamentus, kad bent 
kiek galėtų padėti maro nukamuotiems varg- 
šams. O kai daugelis stebėjosi, kad jis neteko 
tokių reikalingų mokslo priemonių, šv. Domi- 
ninkas atsakė rimtais žodžiais: „Ar aš galiu 
mokytis iš negyvų odų, kai tuo tarpu yra žmo- 
nių mirštančių iš bado"!). Taip jis visą laiką 
apaštališku uolumu rengėsi didelei misijai, troš- 


troškimą jis sėkmingai įvykdė, įkurdamas tri- 
lypį tiesos Ordiną: Pirmąjį Brolių Pamoksli- 
ninkų Ordiną, antrąjį seserų, trečiąjį pasaulie- 
čių Ordiną—tretininkus ir jaunų mergaičių gel- 
bėjimo centrus nuo bedievybės ir nusikaltimo 
žabangų. Šiuo trigubu frontu šventasis drąsiai 
stojo į kovą už Kristų. Tuo jis sudavė gana 
skaudų smūgį pragaro apaštalams, Oo šventai 
Katalikų Bažnyčiai garbingai skynė kelią į per- 
galę. Jis mirė 1221 m. rugpiūčio 6 d. Boloni- 
joje, bet jo misija gyva iki šių dienų. Ir šian- 
dieną jo įkurtasis Brolių Pamokslininkų Ordi- 
nas yra vienas iš stipriausių Bažnyčios šulų. 
Šv. Domininkas turėjo dar ir kitą labai 
1) Lacordaire, O. P, Vie de St. Dominigue, 29 p. 
(Actes de Bologne) Paris 1929. 

svarbią kovos priemonę prieš erezijas, tai 
šventą rožančių, kurio autorius, kaip matėme, 
jis pats ir yra. 

Šv. Domininkas,'sulaukęs 25 metų amžiaus, 
tapo Osmos reguliarinių kanauninkų vyres- 
niuoju. Vėliau buvo išrinktas lydėti savo vys- 
kupą Don Diego į Daniją. Juos siuntė Ispa- 
nijos karalius Alfonsas VIII paprašyti savo sū- 
nui Danijos princesės rankos. Jie keliavo per 
pietų Prancūziją, kur siautė baisi albigiečių 
erezija. Eretikai negailestingai griovė ir degino 
bažnyčias, žudė tikinčiuosius. Visa, kas šventa, 
dora, kilnu, puolė jie visu žiaurumu ir naikino. 
Tai buvo- baisus 12—13 a. maras, baisi jų krau- 
jo misija... Nepaliko jie ramybėje nei valstybių 
valdovų. Visur jų buvo pilna, visur jie šeimi- 
ninkavo. 

Tą viską matė ir pergyveno šis jaunas, 
gilaus proto ir šventai misijai jau visiškai su- 
brendęs apaštalas—šv. Domininkas Guzmanas. 
Jis, nieko daugiau nelaukdamas, stojo į žūtbū- 
tinę kovą prieš albigiečius. Kovojo jis ne plie- 
nu, bet dvasiniu ginklu — malda ir atgaila. Šv. 
Domininkas, jausdamas savo jėgų ribas, su 
ašaromis kreipėsi į dangiškąją Motiną - Mariją. 
Tris dienas ir naktis, sako padavimas, meldėsi, 
karštai maldavo Mariją. Tą jis atliko visai nuo- 
šaliai, viename miške prie Tulūzos miesto, 
Prancūzijoje. 

Pagaliau Marija išklausė jo maldą: Ji ap- 
sireiškė jam trimis nepaprastai gražiomis ka- 
ralienėmis. Kiekviena iš jų turėjo po 50 gra- 
žių, skaisčių mergaičių. Pirmoji karalienė ir jos 
50 mergaičių buvo apsirengusios baltai; antroji 
—raudonai ir trečioji — auksiniais rūbais buvo 
pasipuošusi. „Trys karalienės", — aiškino šv. 
Domininkui Marija", — yra trys rožančiaus da- 
lys. Kiekvienos karalienės 50 mergaičių reiškia 
vienos rožančiaus dalies 50 „Sveika Marija"... 
Baltoji karalienė reiškia džiaugsmingąją rožan- 
čiaus dalį, raudonoji -— sopulingąją ir auksinė — 
garbingąją dalį. Šios trys dalys apima mano 
Sūnaus prasidėjimo, gimimo, kentėjimo ir pri- 
sikėlimo paslaptis. Įvesk šią maldą visur. Tuo- 
met suklydusieji susipras ir grįš prie Dievo. 
Kalbantieji rožančių bus laimingi", — baigė 
Marija, 

Šventasis pasiryžėlis grįžta atgal į Tulūzą. 
Kupinas džiaugsmo ir dangiškos stiprybės sku- 
ba pirmiausia bažnyčion, o varpai tuo momen- 
tu patys pradeda skambėti... Nustebę žmonės 
būriais renkasi į bažnyčią. O šv. Domininkas 
susirinkusiems taip prabyla: „Albigiečius per- 
galėsime ne kardu, bet Marijos pagalba — šv. 
rožančiumi. Šis jos įsakytas kovos būdas yra 
pergalės užtikrinimas“, — ir tuoj pats pirmas 
pradėjęs kalbėti rožančių. 

Žinoma, čia yra padavimas, gražus pasa- 

kojimas. Tikrų istorinių žinių neturime, kad šv. 
Domininkui būtų apsireiškusios trys karalienės. 
Bet ar viskas, kas čia pasakojama, yra tik pa- 
davimas, gražus pasakojimas? Nel Čia yra 
labai daug tiesos. Neprasimanymas, bet istoriš- 
kas faktas, kad šv. Domininkas kovojo su 13 
amž. pabaisa — albigiečių erezija ir ją nugalė- 
jo ne kardu, bet malda ir atgaila. Taip pat 
žinome, kad tais sunkiais kovų laikais Švenč. 
Panelė jį vidujiniai apšvietė, sustiprino ir nu- 
rodė jam geriausią kovos būdą — rožanžių, 
kurį jis pirmas geriausiai suprasto, įrodė tos 
maldos pergalės dvasią ir davė tikrąją kryptį 
rožančiaus esmės supratimui!) Tik iš karto 
nevisai aišku, ar šv. Domininkas tikėjimo 
priešus nugalėjo rožančiaus malda, ar kita ko- 


kia nors dvasine priemone. To laiko istorikai 
tiesioginiai apie tai neužsimena. Bet yra kitas 
istorinės vertės liudijimas, tvirtinąs, kad šv. 
Domininkas eretikus nugalėjo rožančiaus malda. 

Tuoj po to nepaprasto įvykio Mureto gy- 
ventojai pastatė šv. Jokūbo koplyčią, kurią pa- 
puošė įdomiu paveikslu, vaizduojančiu šv. Do- 
mininko misiją. Ten matyti Švenč. Panelė, prie 
jos kojų klūpo grafas Simonas iš Monforto, 
šalia jo Tulūzos vyskupas Fulko (jie daug 
pasidarbavo kovoje su tikėjimo priešais), 


1) Lėon XIII, Le Rosaire de Marie, par F. D. Joret, 
O. P. 213 p. Paris 1933. 

o Dievo Motinos dešinėje — šv. Domininkas, 
vienoje rankoje laikąs kryžių, antrąja ranka 
priimąs iš Švenč. Panelės Marijos rožančių. 

Kitas 13 amž. paveikslas, visai panašus į pir- 
mąjį, kabojo Tulūzos domininkonų vienuolyne 
maždaug iki 17 a. antros pusės!). Gaila, šie 
ir daugelis kitų dokumentų žuvo per prancūzų 
revoliuciją. Tačiau jų istorinė vertė pasilieka. 
Tuo labiau šis istorinis faktas mums neabejo- 
tinas, nes jį dar kartą vėliau patvirtino tos 
pačios koplyčios atrastos griuvėsių liekanos. 
Ant koplyčios užsilikusių durų rasta užrašyti 
žodžiai, kurie, archeologų tvirtinimu, liūdija tą 
koplyčią esančią statytą 1213 metais. Anksčiau 
minėjau, kad ši koplyčia buvo pastatyta šv. 
Domininko garbei, „tuoj po to nepaprasto 
įvykio“ (1213 m.), t. y., tuomet, kai šv. Domi- 
ninkas stebuklingu būdu nugalėjo tikėjimo 
priešus. Šis seniausias rožančiaus dokumentas 
aiškiai pasisako už šv. Domininką, kaip rožan- 
čiaus autorių. 

Vieno nežinomo autoriaus eiliuotas kūri- 
nys, kurį Akvitanijos provincijos notaras, 
praėjus vienam mėnesiui po to stebuklingo 
įvykio, įrašė į archyvo knygas, liūdija, kad ro- 


1 Percin, Monumenta Conv. Tolos. (saecul. I. n. 
12są. ad an. 1213) 12 p.ir plg. Miguel, Historia de la vida de 
sancto Domingo, 503 p. Valenzia 1705, 

Ę žančius buvo įkurtas maždaug 1213 metais !). 
Tame eilėraštyje poetas išreiškia didelę pagar- 
bą šv. Domininkui, kad jis galinga rožančiaus 
malda davė mirtiną smūgį tikėjimo ir kultūros 
griovėjams — albigiečiams. Jonas Beoistas, 
rašydamas 1693 metais šv. Domininko gyvė- 
nimą, įdėjo šį eilėraštį į savo knygą, pastebė- 
damas, kad jis pats šį eilėraš'iį išrašė iš 
archyvo knygų. Eilėraščio turinys šitaip 


skamba?): 
„Jėzus -— meilė saldžiausioji sunaikino 
tikėjimo priešus, ir Marija — gėlė skaisčiau- 


-sioji tiek daug iš pykčio įnirtusių priešų su- 

mindė. Džiaugsmingai šaukia Prancūzija: Marija 
. kilnioji pergalėjo priešus blogiausius; 0 Domi- 
“ ninkas, ašaromis maldaudamas ir kovodamas, 
“sunaikino nenaudėlius žiauriausius. Kas gi ga- 
Ė lėtų pakankami džiaugtis, tinkamai įvertinti 
. kovotojų pasisekimą..., kai nusižeminęs Šv. 
Domininkas pradės rožes Marijai aukoti, pinti 
iš jų skubotą vainiką... 

Kokia gi paguoda ir džiaugsmas teka 
žmomių širdyse, kad jau provincija nuo nuo- 
dėmių laisva. Tiesa kelias triumfuodama, nes 
šv. Domininko pamokslas dangų sujudino. Nus- 
toja gyvačių šnypštimas, vėl grįžta giesmės 
ir džiaugsmas, nes Kristus išblaškė debesis. 

1) Vie de St. Dominigue, I lib. II p. 86. Toulouse 1893. 

2) Fr. Thomas Esser, O. P., loc. cit. 168 p. 

Dabar vėl tikėjimas viešpatauja, kryžiumi lais- 
vai kaktą žymime, nes eretikai jo jau nebe- 
išniekins. Laisvi esame nuo liūdesio, laisvi nuo 
įnirtusio priešo, — niekas daugiau mums ramy- 
bės nedrums. Malda šv. Domininkas padarė 
galą blogybėms, pamokslais užtikrino dabar- 
tinį teisingųjų likimą“ . 

Taip poetas vaizduoja tų laikų baisią ti- 
kinčiųjų būklę ir jų garbingą pergalę su šv. 
Domininku priešakyje. Čia taip pat pasakyta, 
kad jis, rožių maldas aukodamas, t. y., rožan- 
čiaus malda, išprašė stebuklingos Motinos Ma- 
rijos pagalbos. 

Tai keletas 13 amž. istorinių faktų, kurie 
pasisako už šv. Domininką, Brolių Pamoksli- 
ninkų Ordino įkūrėją, kaipo rožančiaus autorių. 

Pažiūrėkime, ką mano tuo klausimu tradi- 
cija, ypač popiežiai, kurie irgi istorijos davi- 
niais rėmėsi. 

Tradicija, tuoj matysime, neabejotinai tvir- 
tina, jog šv. Domininkas yra rožančiaus auto- 
rius ir didžiausias jo platintojas !). Tiesa, tra- 
dicija mini dar netobulą rožančių. Pav., šv. Do- 
mininko laikais nebuvo griežtai nustatyta, kiek 
kiekvienoje dalyje „Tėve mūsų" ir „Sveika 
Marija" kalbėti. Lygiai taip pat buvo ir su mąs- 
tymais. Šv. Domininkas tačiau pirmas suprato, 


1) Plg. R. P. X. Faucher, O. P., Les Origines du Ro- 
saire, 7—20 p. p. Paris (8-e) 1923, 

kad rožančių sudaro „Tėve mūsų", „Sveika 
Marija" —lūpų maldosir V. Jėzaus ir Marijos gy- 
venimo paslapčių mąstymai. Ši pagrindinė ro- 
žančiaus esmės žymė išliko iki šių dienų, tik 
šiandien tas viskas galutinai apspręsta, nusta- 
tyta tobulai: nieko daugiau nei pridėti, nei 
atimti negalima. Kad rožančius savo atsiradimo 
pradžioje nebuvo visiškai tobulas ir kad jis 
ilgoje iki 16 amž. pradž. gyvenimo praktikoje 
padarė didelę pažangą, pasiekė savo galutinį 
tobulumo laipsnį — kiekvienam aišku. Tas ro- 
žančiaus autoriaus teisių nemažina. Juk niekas 
iš karto netampa tobulas, tai natūralus gyveni- 
mo reiškinys. Panašiai atsitinka ir su pamaldu- 
mo tobulumu. Ypač didesnio masto pamaldu- 
mas vystosi palengva, nejučiomis. Jo elemen- 
tai ir pagrindinai esmės bruožai kartais jau 
nuo seno egzistuoja ir tik po ilgo laiko, tarsi 
visai nežinomai, netikėtai atidengia savo pa- 
slėptas brangenybes, pradeda savo žydėjimo 
laikotarpį. Pamaldumas gimsta šventose sielose, 
bręsta, veržiasi į gyvenimą, ten vystosi, tobu- 
lėja ir tik vėliau įgauna nepakeičiamą, esminę 
formą; pav., pamaldumas į Švenč. Jėzaus Širdį, 
į Kristų Karalių ir t. t.!). Todėl Tėvas Mortijė 
teisingai pastebi: „Niekuomet nereikia apie 
pamaldumų įkūrimą spręsti taip, lyg jie jau tu- 


1) Plg. R. P. X. Faucher, O. P., loc. cit. 8 p. 

rėtų būti tobuli savo pradžioje. Pamaldumas 
(tobulas, — T. Ž.) iš karto neatsiranda. Jis pa- 
lengva vystosi, praktikuojant tobulėja... Taigi 
nieko ypatingo nėra ir su rožančiaus neesminiu 
pasikeitimu... Tai yra natūralus dalykas" '). 

Nežiūrint to, kai kuriems vis dar nėra 
aišku, kad šv. Domininkas yra rožančiaus įstei- 
gėjas. Jie labiau yra linkę kam nors kitam, 
apie kurį nieko rimtesnio nei istorija, nei tradi- 
cija nesako, šį nuopelną pripažinti, tik ne šv. 
Domininkui. Lyg norėtų tikrąjį rožančiaus au- 
torių paneigti. Kada tas klausimas virto rimtu 
ginču, tuomet ir Bažnyčios vadai — popiežiai 
pareiškė savo nuomonę. Ir tai ne vienas, bet 
visi iki brangios atminties Pijaus XI, visi, ku- 
rie tik išleido rožančiaus enciklikas, sutartinai 
tvirtina, kad šv. Domininkas yra rožančiaus 
autorius, įkūrėjas. Prie geriausių norų tose en- 
ciklikose neužtinkame kito vardo, kuriam būtų 
skirtas rožančiaus įsteigimas ?). 


1) R. P. Mortier, O. P., Histoire des Maitres Gėnė- 
raux, tom, I p. 17. 

2) Popiežų enciklikos, kurios liūdija, kad šv. Domi- 
ninkas yra rožančiaus autoriaus, yra surinktos ir pavadin- 
tos: „Bullarium Confraternitatum Ordinis Praedicatorum“. 
Romae typis cameralibus I i» 4-0. Naujausias leidinys 
„Bullarium SS. Rosarii, ejusdemgue confraternitatis“ sudaro 
Tėv. Chėry. O. P. veikalo „La Thėologie du St. Rosaire“ 
II tomą Paris 1869. 

Popiežius Leonas X vienoje savo encikli- 
koje sako: „Iš istorijos žinome, kad šv. Domi- 
ninkas įkūrė abiejų lyčių tikinčiųjų broliją, pa- 
vadintą Švenč. Panelės Marijos Rožančiaus 
Brolija, kurią jis įvairiose pasaulio šalyse pa- 
mokslais ir stebuklais išplatino" !). 

Penkiasdešimt metų vėliau šventasis Po- 
piežius Pijus V rašo: „Kai albigiečių erezija 
Prancūzijos ir Italijos šalyse varė savo pra- 
gaištingą darbą, ir kai tiek daug pasauliečių 
(dvasiškai, —T. A) apako, kad jie net prieš 
Viešpaties kunigus baisiai dūkdavo, tuomet šv. 
Domininkas, Pamokslininkų Ordino Įkūrėjas..., 
pakėlęs akis į dangų ir, Šventosios Dvasios 
įkvėptas, sugalvojo, kaip manoma, visiems tin- 
kamą Dievo garbei maldos būdą — rožančių, 
dar vadinamą Švenč. P. Marijos Psalmynu, ku- 
rį plačiai išplatino visoje Romos Kat. Baž- 
nyčioje" ?). 

Gregorijus XIII tuo klausimu šitaip išsi- 
reiškia: „Įsidėmėtina, jog tuomet, kai Prancū- 
zijoje ir Italijoje siautė baisios erezijos, kad 
Dievo rūstumą sušvelnintų ir išprašytų Švenč. 
P. Marijos užtarymą, įsteigė šv. Domininkas 


1) „Pastoris aeterni“ d. d. 6 Oct. 1520, "Bullar. Ord. 
Praed. I, 392 p. 

2) „Consueverunt“ d. d. 17 Sept. 1569, Bullar. 
O. P. V, 223 p. 

tokį maldos būdą, vadinamą šventu rožančiumi 
arba Švenč. P. Marijos Psalmynu" !). 

Nenorėdamas kartoti panašių liudijmų, tik 
priminsiu, kad beveik visi popiežiai, kurie tik 
apie rožančių išleido enciklikas, liūdija, jog 
šventasis Domininkas yra rožančiaus įkūrėjas. 
Iš jų paminėtini yra šie: Klemensas VIII, Alek- 
sandras VII, Inocentas XI, Klemensas XI, 
Benediktas XIII. O Benediktas XIV, tas gilaus 
proto ir mokslo vyras, net keturių savo gausių 
veikalų vietose pabrėžia, kad šv. Domininkas 
yra tikrai šv. rožančiaus autorius. Dar daugiau: 
jis, kaipo Apeigų Kongregacijos patarėjas ir ti- 
kėjimo skelbėjas, įrodė, kad šv. rožančiaus 
įkūrimo ir išplatinimo teisė priklauso šv. Do- 
mininkui?). Ir pagaliau Bažnyčios vadas Pijus 
XI, 1937 met. išleistoje rožančiaus enciklikoje, 
visiems primena, kad šis visiems pritaikintas 
maldos būdas — rožančius, priklauso šv. Do- 
mininkui *), 

Tai keletas svarbesnių popiežių pasisaky- 
mų apie rožančių, kurie pakankamai liūdija už 
rožančiaus įkūrėją —šv. Domininką. 


1) „Manet Apostolus“ d. d. 1 April. 1678, Bullar. 
O. P. V, 318 p. 

2) Plg. Fr. Thomas Esser, O. P., loe. cit. 147 p. 

3) „Ingravescentibus malis“ die 29 mensis Sept. 
an. 1937. 

3. ROŽANČIUS—YPATINGA DOMININKONŲ 
ORDINO NUOSAVYBĖ. 

Žinant, kad šv. Domininkas, Brolių Pamoks- 
lininkų Ordino įkūrėjas, yra rožančiaus auto- 
tius, savaime suprantama, kodėl jo įkurtasis 
Ordinas turi šio pamaldumo ypatingas platini- 
mo teises. 

Šią ypatingą teisę, kaip matėme, pripažįsta 
ir popiežiai). Dar daugiau. Šventasis Sostas 
suteikė domininkonų Ordinui tokias rožančiaus 
maldos platinimo teises, kad tik vienintėlis šv. 
Domininko įpėdinis — domininkonų Ordino Ge- 
nerolas arba jo įgaliotinis — turi teisę steigti 
naujas šv. rožančiaus brolijas ?). 

Pirmutinis popiežius, kuris pripažino šią 
ypatingą rožančiaus platinimo teisę dominin- 
konams, buvo Pijus V3). Vėliau tai patvirtino 
popiežiai: Inocentas XI“), Benediktas XIII?) ir 
Atlaidų Kongregacija, dalyvaujant popiežiui 
Benediktui XIV “), 


1) Constit. Ubi primum. 

2) „Inter desiderabilia“ d, d. 29 Jun. 1569: Bullar, 
O. P. V, 214 p. 

3) „Nuper pro parte“ d. d. 31 Jul. 1679 ibid. VI, 350 p. 

4) „Pretiosus“ d. d. 26 Maj. 1727 $ 8 ibid. VI, 616 p. 

5) S. C. Indulg. d, d. 26 Aug. 1747: Decreta authen- 
tica I Congr, Indulg. edita jussu SS. D N. Leonis PP, 
XIII Ratisb. 1883 n. 165, p. 146, 

5) Decreta authentica etc. n. 405, p. 357; dar plg. 
Acta Sanctae Sedis (2) II 105 sąą. 

Tuo remdamasis šv. Šostas griežtai įspėja, 
kad steigimas rožančiaus brolijų, kurios nėra 
patvirtintos domininkonų Ordino Generolo, lai- 
kyti negaliojančiomis. Kitaip sakant, be domi- 
mininkonų Ordino sutikimo, niekas neturi tei- 
sės steigti naujas rožančiaus brolijas. Bet šven- 
tasis Tėvas nori, kad ir kiti vienuoliai bei ku- 
nigai turėtų tam tikras rožančiaus teises. TO- 
dėl jiems suteikė teisę uždėti rožančiu pa- 
prastus (ne domininkoniškus) atlaidus žų 

Ši nepaprasta domininkonų privilegija yra 
Bažnyčios stropiai saugojama, Vėliau (pasitaiko 
ir dabar) buvo ne kartą mėginama šią brangią 
domininkonų nuosavybę ir jų įkūrėjo šv. Do- 
mininko tėvišką palikimą—rožančių nusavinti 
arba kokiu nors būdu sumažinti ypatingas pla- 
tinimo teises. Ir kad visam laikui būtų užkirs- 
tas kelias panašioms „pastangoms“, Indekso 
Kongregacija viename savo dekrete įspėjo, jog 
be ypatingo šv. Sosto leidimo niekas nepri- 
valo išrasti naujus rožančius, kurie kenktų šių 
dienų autentiškam rožančiui *). 

Skaitytojui dabar aišku, kad domininkonai 
yra rožančiaus ir jo platinimo Ordinas. 


1) Kokios malonės domininkoniškais atlaidais sutei- 
kiamos plg. priedą 87 p., Nr. 1 ir 2. 
2) Plg. Dacreta de libr. prohib. $ IV, n. 8. 

TREČIAS SKYRIUS 


ROŽANČIAUS KALBĖJIMAS 


PHP PPAANMN NPPSS SNEP VSS NY NMEN VST 


1. ROŽANCIAUS MALDOS SUPRATIMAS. 


Rožančiaus malda yra viena iš kilniausių 
ir galingiausių maldų, tačiau jos reikalavimai 
yra labai paprasti, kiekvienam prieinami. Ro- 
žančiaus malda nieko ypatingo iš mūsų nerei- 
kalauja, o tik iškelia geros maldos savybes ir 
į jas kreipia ypatingo dėmesio. 

Malda yra kalbėjimasis su Dievu, pareiš- 
kiant jam pagarbą ir savo troškimus. Šie mo- 
mentai žmogaus gyvenime yra begalo kilnūs, 
nes čia kalbamės su pačiu Dievu, Tvėrėju, At- 
pirkėju ir savo dangiškuoju Tėvu. Todėl sa- 
vaime aišku, kad šis mūsų pašnekesys turi 
būti atliekamas susikaupime, nusižeminime ir 
dideliu pasitikėjimu Dievu. Juk nekitaip daro- 
me ir kasdieniniame gyvenime: kalbėdamiesi 
su kokiu nors garbingu asmeniu, visuomet jam 
pareiškiame pagarbą, nuolankumą ir nuoširdų 
pasitikėjimą. Kitaip elgdamiesi, parodome savo 
neišauklėjimą, nekultūringumą arba tuo duoda- 
me suprasti, kad tas asmuo nėra vertas asme- 

nybės vardo. Todėl kiekvienos geros maldos 
ypatybės yra šios: susikaupimas, nusižemini- 
mas ir pasitikėjimas Dievu. Rožančiui, kaip 
mąstymo maldai, yra ypatingai svarbios tos 
trys minėtos maldos ypatybės; gi 15 svarbiau- 
sių tikėjimo paslapčių mąstymai, ir yra charak- 
teringiausia rožančiaus maldos žymė. Iš to se- 
ka, kad rožančius turi būti palengva kal- 
bamas, nes to reikalauja rožančiaus maldos 
dvasia—mąstymai !). Kalbėti rožančių ir nieko 
nemąstyti arba mąstyti ne paslaptis, bet steng- 
tis kaip galima greičiau prisiartinti prie pasku- 
tinio maldos „Amen" — tas pats, kas ir visai 
rožančiaus nekalbėti. Išganytojas kartą pasakė: 
„Ši tauta mane garbina lūpomis, bet jų širdys 
toli nuo manęs". O Marija visiems, nesąmonin- 
gai rožiančiaus maldas kalbantiems, tikriausiai 
pasakytų: — „Jūs garbinate mane tik lūpomis, 
bet jūs visai užmiršote mano brangiausią mal- 
dą — rožančių". 

Nėra tačiau reikalo ir galimybės konkre- 
čiai nustatyti, kiek minučių turi būti kalbama 
ta ar kita malda. Tai yra grynai asmeninis da- 
lykas: vienam reikia daugiau laiko, kitam ma- 
žiau. Nevisi vienodu greičiu sugeba tarti mal- 
dos žodžius ir kartu sekti maldos prasmę. Svar- 
biausia, mes turime aiškiai ištarti maldos žo- 


1) Plg. Fr. Thomas Esser, O. P., loc. cit. 230 p. 

Kiii sa ais k is, 


džius ir suprasti jų reikšmę — tai kiekvienos 
kalbamos maldos greičio matas. Tačiau rožan- 
čiaus maldai to neužtenka. Ji yra visų pirma 
mąstymo malda. Todėl čia reikia kreipti ypa- 
tingo dėmesio į mąstymus. Nevienas paklaus: 
kaip gi galima kartų mąstyti maldos žodžius ir 
mąstymų turinį? Tai neįmanoma! Visai teisin- 
gai. Ir nėra reikalo kartu apie „Tėve mūsų", 
„Sveiką Mariją" ir kitus žodžius mąstyti. Tikrai 
tas neįmanoma !). Užtenka sąmoningai tarti 
maldos žodžius ir mąstyti tik kalbamąją pas- 
laptį. Rožančiui svarbiausia paslapčių mąsty- 
mai, o „Tėve mūsų", „Sveika Marija" ir t. t. 
užtenka tik sąmoningai ištarti. Todėl rožančiuje 
ir yra „tos pačios" maldos kartojimas, nes nau- 
jos maldos reikalautų vis naujo dėmesio, ir 
mes negalėtume taip lengvai atlikti paslapčių 
mąstymo maldos. Kartojant tas pačias maldas, 
tinkamai atliekame mąstymus; pinant jas į nau- 
jas paslaptis, įgauna rožančiaus malda vis nau- 
ją antspalvį, įvairumą ir dvasinį grožį. Tik ne- 
reikia manyti, kad ši mąstymų svarba iš mūsų 
reikalauja kažko nepaprasto. Reikalavimai visai 
paprasti. Nereikia valandas „dūmoti", daryti 
kažkokius „dūsavimus", „pūtavimus", įkvėpi- 
mus, išsikryžiavimus ir t. t. Ne! Niekuomet! 

1) L'Abbė F. — J. d'Ezerville, Petit mois du Saint 


Rosaire (d'aprės I'Encycligue de Leon XIII) 23 p. Leid. 
data nepaž. 

Tie visi dirbtini „jausmingumai" yra maldos 
pažeminimas. Be minėtų maldos ypatybių, ro- 
žančius iš mūsų reikalauja ir kultūringumo, t. y., 
natūralumo, kuklumo, paprastumo ir nemažiau 
estetiškumo. Tik sveiko proto ir širdies natūra- 
lumas bei sielos skaistumas daro maldą bran- 
gią ir galingą pas Dievą. 

Rožančiaus paslapčių mąstymui nieko dau- 
giau nereikia, išskyrus du pagrindinius daly- 
kus: 1) turėti aiškų kalbamos paslapties vaizdą 
ir 2) praktiškai jį sau pritaikinti, t. y., žinoti, 
kokia pagrindinė dorybė čia slepiasi, ko ga- 
lima pasimokyti, kenčiant arba džiaugiantis 
kartu su Kristumi. Kaip tos dvi sąlygos turi 
būti atliktos, griežtų taisyklių nėra ir negali 
būti: tas priklauso nuo mūsų pašaukimo, am- 
žius ir išsilavinimo. Vienaip atliks tuos mąsty- 
mus šventas vienuolis, kitaip pamaldus moks- 
lininkas, studentas, ir dar kitaip paprastas, bet 
Dievą mylįs darbininkas. Vadinas, jie visi 
mąstys tas pačias rožančiaus paslaptis, bet tie 
mąstymai vienas nuo kitų gal ir labai skirsis. 
Rožančiaus malda yra tinkama, jei garbiname 
Mariją, o per ją ir dangiškąjį Tėvą ne tik lū- 
pomis, bet ir paslaptis stengiamės suprasti. 

Bet yra žmonių, kurie dėl tam tikrų dva- 
sinių trūkumų negali atlikti mąstymų. Kas jiems 
daryti? Ar jie tinkamai kalba rožančių, ar jie gau- 
na visus atlaidus? Taip! Ir jie tinkamai kalba 

rožančių, gauna visus atlaidus, jei gera intecija 
ir pamaldumu atlieka tik lūpų maldas !). 

Trumpai sakant, rožančiaus maldai yra 
būtina: 

1) susikaupimas, nusižeminimas ir pasiti- 
kėjimas Dievu — apskritai; 

2) 15 rožančiaus paslapčių mąstymai — 
ypatingai. 


2. BENDRAS ROŽANČIAUS KALBĖJIMAS 
IR JO REIKŠMĖ. 


Rožančius nėra tik asmeninė malda, bet 
daugiau bendruomenės malda. Todėl, kalbė- 
dami rožančių keliese, daug daugiau laimėsi- 
me sau ir kitiems dvasinės naudos, nes ben- 
droje maldoje visuomet vienas kito trūkumus 
papildome, ir tuo pačiu mūsų malda tampa 
tobulesnė. Šv. Alfonsas de Liguori sako: „Ge- 
riau yra rožančių bendrai kalbėti, negu 
atskirai". 

Norėdami tinkami suprasti šio pamaldumo 
reikšmę, turime prisiminti ką esame ypatingo 
pasakę apie rožančiaus esmę, t. y., kad rožan- 
čiuje glūdi krikščionybės esmės pagrindiniai 
bruožai. O krikščionybės svarbiausioji žymė 
yra naujas Kristaus įsakymas: mylėti savo ar- 
timą, kaip jis mus mylėjo. Juk Išganytojas pa- 


1) Plg. Benedictus XIII Constit. „Preciosus“ d.d, 26 Mai. 1727. 
EE) 


sakė: „Aš duodu jums naują įsakymą mylėti 
vienas kitą; kaip aš jus mylėjau, kad ir jūs 
vienas kitą mylėtumėte. Iš to visi pažins kad 
jūs esate mano mokytiniai, jei turėsite meilės 
vienas kito“ (Jon. XIII, 34—35). 

is yra naujas artimo meilės įsakymas, 
kurį Išganytojas tiesiog „įsakymu“ vadina (Jon. 
XV, 12). Ir šį įsakymą jis laiko vienu iš svar- 
biausių, kurs yra Dievo meilė (Mat. XXII, 
37 — 40). Tuo įsakymu bus įvykdytas visas 
įsakymas (Gal. V, 14), nes jis yra tobulybės 
ryšys (Kol. III, 14). 

Šį kilniausią ir svarbiausią krykščionybės 
reikalavimą kaip tik geriausiai išpildome bend- 
roje rožančiaus maldoje, kur visi meldžiame 
Dievą ir Mariją, prašome dangiškos palaimos. 
Čia ir mūsų asmeniški reikalai nenukenčia, nes 
mes vieni už kitus meldžiamės. Ten kur vienas 
už visus, O visi už vieną aukojasi — ten yra 
tikroji artimo meilė. O bendroji malda kaip 
tik to siekia. Pagaliau pats Išganytojas, moky- 
damas melstis, įsakė „Tėve mūsų“ maldoje 
melstis ne tik už save, bet ir už kitus. Tą 
labai gerai suprato pirmieji krikščionys. Todėl 
jie buvo vienas kūnas ir viena siela maldoje 
ir gyvenime. Apaštalų Darbuose skaitome: „Vi- 
si šitie buvo sutartinai ištvermingi maldoje 
drauge su moterimis, su Jėzaus motina Marija 
ir su jo broliais" (Apd. I, 14), t.y., su artimes- 

niais Jėzaus giminaičiais. Šią maldos dvasią 
šv. Paulius linki savo tikintiesiems: „O kantry- 
bės ir paguodos teduoda jums Dievas turėti 
vienokius jausmus kitas kitam, sekant Jėzumi 
Kristumi, kad vienaširdžiai viena burna garbin- 
tumėte Dievą, mūsų Viešpaties Jėzaus Kristaus 
Tėvą" (Rom. XV, 5—6). Ir štai, kodėl bendroji 
malda yra brangi Dievui, nes ji geriausiai iš- 
pildo svarbiausią jo įsakymą: mylėti savo arti- 
mą, kaip pats save. Dar kartą prisiminkime Iš- 
ganytojaus žodžius įsitikinimui, kaip jis bran- 
gina šį maldos būdą: „Aš dar jums sakau: 
jei du iš jūsų susitars žėmėje kurio nors daly- 
ko melsti, bus juodviem padaryta mano Tėvo, 
kurs yra danguje. Nes kame du ar trys susi- 
rinkę mano vardu, ten aš esu jų tarpe" (Mat. 
XVIII, 19—20). 

Iš to pakankamai aišku, kad rožančius yra 
daugiau bendroji malda. Todėl rožančiui svar- 
bu įvairios brolijos, nes jos geriausiai įvykdo 
rožančiaus maldos tikslą. Todėl bendroji ro- 
žančiaus maldos reikšmė dvasios gyvenime 
yra labai svarbi, nepakeičiama. Jau iš praktikos 
žinome, kad bendromis jėgomis daugiau nu- 
veikiame, negu kiekvienas atskirai. Kur du 
stos —visados daugiau 'padarys!... Tas pats ir 
maldoje: juo daugiau tikinčiųjų maldauja Die- 
vą, tuo jų maldos vaisiai didesni. Tas tinka, 
su mažomis išimtimis, ir tobulybės siekime. 

Tikras atsiskyrėlio pašaukimas yra retas daly- 
kas. Todėl Sen. Testamente skaitome: „Geriau 
kai kartu yra du, negu vienas: nes jie turi 
naudos iš savo kartu buvimo. Jei vienas krin- 
ta, kitas bus sulaikytas. Vargas viengungiui. 
Jei jis puolė, nėra kas jį pakeltų" (Pamoksl. 
IV, 9). Lygiai tas pats ir maldoje: vargas tam, 
kurs vienas blogai meldžiasi — nėra kas jį pa- 
taisytų, jo maldos trūkumus papildytų. Kas 
kita bendroje maldoje. Trumpai sakant, suvie- 
nytos dvasinės jėgos yra visuomet daug ga- 
lingesnės. Tą liūdija gyvenimo praktika. O ko- 
kia reikšmė ir nauda yra bendros maldos — 
rožančiaus, kuris yra pačių rinktinių maldų rin- 
kinys? Kaip jau matėme, didelė reikšmė ir 
nauda yra bendros maldos apskritai, o rožan- 
čiaus ypatingai. 


KETVIRTAS SKYRIUS 


ROŽANČIAUS MYLĖTOJAI 


. 


ROŽANČIAUS MYLĖTOJAI. 


Kiekvienam susipratusiam katalikui turėtų 
būti aišku, kad rožančius nėra vargšų, ligonių, 
tik moterėlių malda, bet ir rimtų mokslininkų, 
kilnių asmenybių neišsemiamas dvasios turtas. 
Visi (išimtis, žinoma, tiems, kurie rožančiaus 
maldos gerai nesupranta ar nenori suprasti) 
šią nuostabiai kilnią, garbingą ir praktišką mal- 
dą myli ir gerbia. Paminėsiu tik keletą įdo- 
mesnių gyvenimo pavyzdžių, aiškiausiai liūdi- 
jančių, kaip rožančių brangino šventieji, Bažny- 
čios vadai, karaliai, karo vadai, mokslininkai, 
profesoriai ir kitos žymios asmenybės. 

1. Jau nekalbant apie rožančiaus įkūrėją 
šv. Domininką, kuriam rožančius buvo bran- 
giausia malda ir galingas kovos ginklas už 
Kristaus karalystę žemėje, paminėsiu kitus šven- 
tuosius, kurie mums taip pat yra gerai žinomi. 

Šv. Pranciškus iš Sales sakydavo: „Kal- 
bėti rožančių, garbinti dangiškąją Motiną, tai 
maloniausias užsiėmimas ir gryniausias man 

širdies džiaugsmas"). Šv. Karolis Boromėjus 
visose savo plačios diecezijos parapijose įstei- 
gė rožančiaus brolijas. Šv. Vincentas a Paulo, 
jam trumpam laikui pavestose dviejose parapi- 
jose,tuojau pasiskubino įsteigti rožančiaus bro- 
liją?). Šv. Stanislovas Kostka su didžiausia mei- 
le laikė rožančių savo rankose iki paskutinės 
gyvenimo valandos“). Palaimintam Alfonsui 
Rodrigezui, S. J. rožančius buvo svarbiausia 
dvasinio lavinimosi priemonė“). Ką gi bekai- 
bėti apie apaštališkąjį šv. Ignacą Loyolą, šv. 
Povilą nuo Kryžiaus, kurie rožančių ne tik my- 
lėjo, bet ir daug jo garbei pasidarbavo. Nėra 
reikalo čia išvardyti visus šventuosius nuo pra- 
džios iki galo. Svarbu, kad šiems mūsų gyve- 
nimo pavyzdžiams, šventiesiems, rožančius bu- 
vo nepakeičiama dvasinė stiprybė, gyvosios 
dvasios siela. 

2. Popiežių, rodos, nereikėtų minėti, nes 
jie savo pavyzdžiu ir gausiomis enciklikomis 
aiškiai pasisako, kaip jie brangina ir myli ro- 
žančių. Pav., popiežius Benediktas XIII, dar 
būdamas kardinolu — arkivyskupu, visoje savo 
arkivyskupijoje įsteigė viešą ir bendrą rožan- 
čiaus kalbėjimą, įsakė visiems rožančiaus bro- 


1) Plg. L'Abbė F.-J. d'Ezerville, loe. cit, 32 p. 
2) ibid. 32—33 p. p. 

3) ibid. 33 p. 

4) ibid, 

lijų vadams ir rektoriams platinti rožančių, aiš- 
kinant tikintiesiems jo paslėptus dvasios tur- 
tus. Kiekvieną šeštadienį jis sakydavo rožan- 
čiaus Karalienės garbei pamokslą. Jam nesant 
namie, jį turėdavo pakeisti domininkonas !). 
Ne tik pamoksluose, bet'ir gausiuose sa- 
vo veikaluose jis dažnai mėgdavo kalbėti 
apie rožančių. Jis pats asmeniškai rožančių 
mylėjo ir, lankydamas bažnyčią, visuomet kar- 
tu su savo palydovu viešai jį kalbėdavo. 
1725 met. jis, nuvykęs be ypatingų iškilmių 
į vieną Romos domininkonų bažnyčią, daly- 
vauja skaitlingoje rožančiaus procesijoje, pamal- 
džiai laikydamas rožančių ir degančią žvakę 
rankoje. 

Sako, kad popiežius Klemensas VIII, ku- 
ris išleido nemažiau kaip 19 enciklikų apie 
rožančių ir jo brolijas, pirmą kartą apvilktas 
popiežiaus rūbais (1592 m.), skubiai pradėjo 
ieškoti visose kišenėse rožančiaus, iki neatsi- 
minė, kad jį palikęs kardinoliškuose rūbuose. 

Benediktas XIV (1743 m.) dovanojo Castel 
Gandolfo bažnyčiai rožančiaus Karalienės sta- 
tulą, kurią ant tam tikrų neštuvų per rožančiaus 
šventės procesiją iškilmingai nešdavo apie 
bažnyčią. 

O popiežius Gregorijus XVI dažnai viešose 


1) Plg. Fr. Thomas Esser, O. P., loc. cit. 73 p. 

rožančiaus procesijose, laikydamas rožančių ran- 
kose, pamaldžiai jį kalbėdavo. 

Apskritai, visi popiežiai rožančiaus maldai 
būdavo labai palankūs ir, kiek galėdami, jį 
platindavo. Tai keletas įdomesnių faktų apie 
rožančių iš privataus Bažnyčios vadų  gy- 
venimo. 

3. Karalius Henrikas, grafas iš Chambor- 
d'o, neapleisdavo nė vienos dienos neatkalbė- 
įęs rožančiaus. Kad galėtų pamaldžiau jį atkal- 
bėti, jis įsigijo 15 paveikslų, vaizduojančių 15 
rožančiaus paslapčių, kuriuos, kalbėdamas ro- 
žančių, visuomet turėdavo prieš akis. Jam bū- 
davo didžiausia kančia, kai paskutinį kartą, sun- 
kiai susirgęs, negalėjo kalbėti savo mėgiamo 
rožančiaus. 

Karalienė Ona, kilimo austrė, Liudviko 
XIV motina, didelė rožančiaus mylėtoja; vos 
gimusį savo sūnelį įrašė į rožančiaus broliją, 
kad būsimasis sosto paveldėtojas būtų ypatin- 
goje Marijos globoje. 

Liudviko XVI sesuo (1759—1802), Sardi- 
nijos karaliaus Emanuėlio IV žmona, Marija 
Klotilda, dar jauna būdama, uoliai kalbėdavo 
rožančių ir niekad jo neapleisdavo. Visą laiką 
jai rožančius buvo brangiausia malda. Net ir 
tada, kai paskutinės gyvenimo valandos ne- 
leido garsiai tarti rožančiaus maldos žodžių, 


66 


ji stengėsi, laikydama rožančių rankoje, bent 
pamaldžiai susikaupti. 

Kitai, šventą gyvenimą vedusiai karalienei, 
Marijai Kristinai, būdavo didžiausias džiaugsmas, 
kai ji vakare su varpeliu rankoje galėjo kvies- 
ti savo šeimą į privačią koplyčią rožančiaus 
maldai už savo motiną karalienę Mariją Teresę. 

4. Garsusis Airijos laisvės kovotojas, advo- 
katas Danielius O'Connelis visas savo jėgas 
aukojo tikresniam savo brangiosios tėvynės, 
Airijos, rytojui. Jis drąsiai kovojo žodžiu ir 
raštu su Anglijos valdžia, kuri tuomet buvo 
lyg pavergusi airius ir jų katalikiškas teises. 
Kilnusis didvyris pasijutęs, kad jo vieno įėgos 
šiai milžiniškai misijai per silpnos, kreipėsi ga- 
lingąja rožančiaus malda į Dangiškąją Karalie- 
nę Mariją, prašydamas jos pagalbos. Marija jo 
prašymą išklausė. Jis rožančiaus malda ir kova 
laimėjo visišką laisvę tėvynei ir jos katalikams. 

Kalbėjo rožančių ir Liudvikas Windthorstas, 
garsusis katalikų laisvės kovotojas Vokietijoje. 
Jis laimėjo laisvę Vokietijos katalikams. 

Kalbėjo rožančių ir didysis prancūzų karo 
vadas Fošas. Rožančius jam buvo dangiška 
stiprybė kovoje už tėvynės laisvę, teisėtumą 
ir teisingumą. 

Tai pat rožančių mylėjo ir garsusis muzi- 
kas Wolgangas Amadeus Mocartas. Rožančius 
jam buvo didžiausias draugas: jį nešiojosi su 

savimi, kasdieną jį kalbėdavo ir vadino „muzi- 
ko brevijoriumi" (maldų knyga). Sukomponavęs 
kurį nors muzikos dalyką, rožančiaus malda 
dėkodavo Marijai. 

Rožančių labai brangino ir garsusis gydy- 
tojas profesorius Recamieras. Masonas (bedie- 
vis) Macė štai ką apie jį sako: „Kartą aš ir 
mano draugai pastebėjome pas Recamierą vie- 
ną daiktą. Spėkit, ką tokį? Ogi rožančių! Pri- 
sipažįstu, aš labai nustebau. Mokytasis Reca- 
mieras, tas žymus profesorius, didysis medici- 
nos mokslo autoritetas, karalių ir kunigaikščių 
gydytojas, kurio vardas visoje Europoje žino- 
mas, tas Recamieras kalba rožančių. Pamatęs 
mūsų nustebimą, jis visai kukliai pareiškė: 
— Taip, aš kalbu rožančių. Kai esu labai susirū- 
pinęs ligonio sveikata, kuriam jau duota viso- 
kių vaistų, o vis dėlto jie nieko nepadeda, ta- 
da aš kreipiuosi į Tą, kuris vienas viską gali 
išgydyti. Tačiau nevisada turiu tiek laiko, kad 
Aukščiausiajam Kūrėjui galėčiau pasakyti savo 
prašymą. Tada aš kreipiuosi į šventąją Dangaus 
Mergelę, savo Globėją, vieną ar kelias rožan- 
čiaus paslaptis sukalbėdamas. Prisipažįstu: iš 
to susilaukdavau nuostabių vaisių"... 

Tai tik keletas gyvenimo garsenybių pa- 
vyzdžių, mylėjusių rožančių. Jų būtų galima 
pririnkti ir daugiau, bet ne nuo to priklauso 
rožančiaus vertė. Valgome ne todėl, kad žy- 

mūs žmonės valgė, bet kad reikia valgyti. Ro- 
žančius yra labai mylimas ir šiandien. Ir šian- 
dien rasime nemaža asmenybių, mokslinin- 
kų, profesorių, karininkų,“ gydytojų, kuriems 
rožančiaus malda yra brangi ir maloni. O ką 
gi bekalbėti apie įvairių procesijų tūkstantines 
maldininkų minias, kasmet plaukiančias į Liur- 
dą pareikšti rožančiaus Karalienei viešą pagar- 
bą. Nebaisus jiems nei vargas, nei tolima ke“ 
lionė, nei pagaliau nemažos išlaidos. 

Žinau, ir mūsų brangioje tėvynėje yra ne- 
maža garbingų asmenų, kurie didžiu pamaldu- 
mu ima rožančių į rankas. Rožančiaus mylėtojų 
šiandien taip pat yra labai daug. 

PENKTAS SKYRIUS 


ROŽANČIAUS REIKŠMĖ 
ŽMOGAUS GYVENIMUI 


ROŽANČIUS — DORYBIŲ IR KRIKŠČIONIS- 
KO GYVENIMO MOKYKLA. 


Rožančiaus reikšmė mūsų gyvenimui yra 
begalinė. Daug ko jis duoda kasdieniniam mū- 
sų gyvenimui, bet svarbiausia: rožančius yra 
dorybių ir krikščioniško gyvenimo mokykla. 

Rožančius  tobuliausiai vaizduoja visas 
mūsų Išganytojo ir Marijos dorybes, kurios 
yra būtinos kiekvienam krikščioniui. Čia randa- 
me visa tai, ko Jėzus Kristus mus gyvu žo- 
džiu ir pavyzdžiu mokė, ir ko reikalauja iš 
mūsų šv. Katalikų Bažnyčią. 

Džiaugsmingosios rožančiaus dalies I pas- 
laptis moko nusižeminimo, II — artimo meilės, 
III- neturto, IV—skaistumo ir V paslaptis mo- 
ko klusnumo dorybės. 

Sopulingosios rožančiaus dalies I pas- 
laptis skatina visiškai atsiduoti Dievo valiai, 
II — daryti atgailą, III — nekreipti dėmesio 
į tuščias žmonių kalbas ir nuomones, IV — 

pamilti kantrybės dorybę ir V paslaptis skati- 
na mylėti savo priešus. 

Garbingosios dalies 1 paslaptis moko 
tikėjimo dorybės, II — vilties dorybės, III — 
meilės dorybės, IV — vienybės su Dievu, 
V — vienybės dorybėse su Marija. 

Matome, kad rožančius yra krikščioniško 
gyvenimo dorybių mokykla. Čia ne tik aiš- 
kiausiai išdėstytos svarbiausios dorybės, bet 
dar nurodytos ir priemonės joms įgyvendinti. 
Pav., pirmoji rožančiaus dalis nurodo pagrin- 
dines gyvenimo dorybes. Antroji dalis dau- 
giau kalba apie priemones, t. y., ji paruošia 
mumyse dvasinę dirvą, kurioje minėtos dory- 
bės galėtų tarpti ir klestėti. Ir, pagaliau, tre- 
čioji rožančiaus dalis yra tarsi to viso išdava, 
rezultatas, kalbąs jau apie naują, dievišką, 
amžinos laimės triumfo gyvenimą. 

Šventame rožančiuje slepiasi ir kita labai 
svarbi gyvenimo tiesa: jis yra mūsų krikščio- 
niško gyvenimo mokykla, nes, mokydamas 
mus dorybių, moko kartu ir krikščioniško gy- 
venimo. Dorybės ir krikščioniškas gyvenimas— 
du neperskiriami dalykai. Štai kodėl mes ran- 
dame rožančiuje aiškiausiai išreikštą tikrojo 
mūsų gyvenimo prasmę ir tikslą, nes jame 
ryškiausiai atsispindi krikščioniško gyvenimo 
autoriaus — Jėzaus Kristaus gyvenimas. To- 
dėl drąsiai galime tvirtinti, kad trys šv. rožan- 

čiaus dalys: džiaugsmingoji, sopulingoji ir gar- 
bingoji — ryškiausia mūsų gyvenimo progra- 
ma. Pažvelkime gyveniman, pavyzdžių ra- 
sime labai daug: po džiaugsmo dažnai eina 
skausmas, 0 po skausmo — garbė, džiaugs- 
minga pergalė, triumfas. Tik per skausmus ir 
kančią pasiekiame tyro sielos džiaugsmo. Iš 
čia ir atsirado ši gyvenimo tiesa: „Per crucem 
ad lucem“ — per kryžių į šviesą. Tai tikroji 
mūsų gyvenimo programa, kuriai išimčių labai 
maža, 

Aš gerai pažinau vieną jauną idealistą 
studentą. Visuomet jis būdavo linksmas, viskuo 
patenkintas. Labai jis mylėjo savo draugus ir 
buvo jų mylimas. Bet neilgai jam buvo leista 
gyventi savųjų tarpe: dar gyvenimo pavasa- 
tyje Išganytojas jį pašaukė arčiau savęs — 
į vienuolyną. Džiaugsmingai jis sutinka šią po 
krikšto antrą malonę — pašaukimą, vykdo jis 
Aukščiausiojo apvaizdos planą, aukoja Jam 
savo vos pražydusią jaunystę. 

Po kelerių vienuolyne gyvenimo metų, jis 
grįžta aplankyti savuosius. Vos spėja išvysti 
savo gimtuosius tėviškės namus, jo mylima ir 
senai matyta sesutė Stasė pirmoji džiaugsmin- 
gai pasitinka savo brolį vienuolį. Jis, džiaugs- 
mo kupinas, sveikinasi su visais namiškiais... 

Nejučiomis bėgo tėvynėje atostogų dienos, 
savaitės. Dar viena diena, ir jis ilgam laikui 

atsisveikina ne tik su brangiąja Stasele, tėve- 
liais, bet ir su miela tėvyne. 

Po ilgos ir vargingos kelionės, jis laimin- 
gai atvyksta į vienuolyną. Paskui jį atsiveja 
laiškas. Džiaugsmingai ima jį į rankas... atida- 
ro, skaito... Dėja! Pirmieji žodžiai jį nutrenkia, 
laikinai atima žadą: „Mielas sūnau, mūsų bran- 
gioji Staselė užvakar staiga mirė"... 

Džiaugsmas virto didžiu skausmu. Skau- 
dėjo jam širdį, gaila mylimos sesutės,. su ku- 
ria dar prieš kelias dienas*linksmai šnekučia- 
vosi, dalijosi įvairiais įspūdžiais, kalbėjo apie 
ateitį. Šiandien jos nėra. Ji išėjo į Anapus, pas 
Aukščiausiąjį, kurį taip labai mylėjo. 

Gal būtų jis dar daugiau kentėjęs, jei ne 
jo viršininko paguodos žodžiai: „Atsimink, bro- 
li, kad mūsų gyvenimas yra ne kas kita, kaip 
tos trys šv. rožančiaus dalys: džiaugsmingoji, 
sopulingoji ir garbingoji. Pirmas dvi dalis jau 
pergyvenai, pasitikėk savo Išganytoju ir Jo 
šventa valia. Laimingai pergyvensi ir trečiąją — 
garbingąją šv. rožančiaus dalį". 

Šie paguodos žodžiai jam suteikia kiek 
dvasinės ramybės, bet skausmo surakinta šir- 
dis vis dar neatsileidžia. Tada jis, kaip papras- 
tai, eina prie savo numylėtos dangiškos Mo- 
tinos Marijos, skausmo ašaromis aukoja jai šią 
auką, prašo jos pagalbos. Marija jo prašymą 
išklauso. Praėjo pora metų, jo skausmo valan- 

dos virto neapsakomo džiaugsmo, triumfo va- 
landomis —jis išvenčiamas kunigu ir, prieš grįž- 
damas iš užsienio, rašo laiške tokius žodžius: 
„Brangieji, tik dabar pilnai supratau viršininko 
žodžius: „Mūsų gyvenimas yra ne kas kita, 
kaip trys šv. rožančiaus dalys"... 

Tai vienas gyvenimo pavyzdys. Jų būtų 
galima pririnkti labai daug iš įvairių gyvenimo 
sričių, bet jie nieko naujo nepasakys, o tik iš- 
kalbingai kartos šią šventą rimto gyvenimo 
tiesą: gyvenimas nėra tik džiaugsmas, saulėtos 
jaunystės dienos, bet rimta kova, kova dėl 
artimo ir savo amžinosios laimės, kurią tik per 
pasiaukojimą ir kryžių laimėsime — byloja 
Švenč. Panelės Marijos rožančius. 

Taip, rožančius yra dorybių ir kartu krikš- 
čioniškojo gyvenimo mokykla. 

ŠEŠTAS SKYRIUS 


AŠ IR ROŽANČIUS! 


AŠ IR ROŽANČIUS! 


Daug būtų dar galima kalbėti apie šią nuo- 
stabią rožančiaus maldą. Bet ar nuo to priklau- 
sys rožančiaus maldos vertė? Ne! Niekuomet! 
Gal kas pageidautų dar vieno skyrelio: nuro- 
dyti priemonę, kuri, teoretiškų žinių pagalba, 
visiškai atleistų skaitytoją nuo rožančiaus prak- 
tikavimo. Vadinas, užtektų apie rožančių pas- 
kaityti, ir jis visam gyvenimui atkalbėtas, Tik- 
ras XX amžiaus išradimas. Gaila, bet prie ge- 
riausių norų autorius tokio „recepto“ negali 
išgalvoti. Tikras esu, kad tai padaryti nepa- 
vyks ir to pageidaujančiam skaitytojui. Veltui 
būtų mudviejų pastangos, veltui „geri" norai. 
Galima už savo artimą melstis, bet tas dar 
artimo neatleidžia nuo dvasinės praktikos. 
Kaip negalima už kitą pavalgyti, taip neįma- 
noma už įį atlikti religinių pareigų. Taigi, šį 
paskutinį ir svarbiausią skyrių — „Aš ir rožan- 
čius“ kuris bus nepalyginamai vertesnis už išti- 
sus tomus, galime tik kiekvienas sau pa- 

sirašyti. Tai kiekvienas sugebėsime pada- 
ryti; čia nėra reikalo būti rašytoju, užtenka 
gerų norų ir pasiryžimo. Žinant, kad rožančius 
yra kilniausia ir praktiškiausia malda kiekvienam 
katalikui — jau to užtenka rožančiaus pamė- 
gimui. Be to, rožančiaus didelė nauda mūsų 
dvasinei gerovei skatina jį visa širdimi pamilti. 

Štai svarbiausi motyvai ir gausi medžiaga 
tam praktiškam skyriui: „Aš ir rožančius". Tik 
nė minutės ilgiau nelauk, imk plunksną ir brėžk 
giliai, neišdildomai į savo gyvenimo knygos 
lapus šį išganingą skyrelį — „Aš ir rožančius". 

Nežinau, kaip malonus skaitytojas vadinies, 
kokio išsilavinimo, užsiėmimo, bet žinau tik 
vieną dalyką, kad tai tau bus didelė nauda, 
didelis dvasinis laimėjimas. Mylėjo rožančių 
pasaulio žymūs žmonės, kilnios asmenybės... 
Pamilk ir tu! Jiems „Aš ir rožančius" giliai 
aukso raidėmis buvo įrašytas širdyse. Neapsi- 
gausi ir tu, sekdamas jų pavyzdžiu. Pavyzdžiu 
tų, kurie aiškiai žinojo, kas yra gyvenimas ir 
kas yra malda. Tegu būna tau nuo šios valan- 
dos nepalaužiamas, taurus pasiryžimas: aš ir 
rožančius — ištikimiausi prieteliai ne tik šven- 
tadieniais, poilsio valandomis, bet ir šiokiadie- 
niais, sunkiomis darbo dienomis. Ypač tada, 
kai sunki kasdieninio gyvenimo dalia mus ne- 
gailestingai prislėgs, pareikalaus /daug įėgų ir 
ištvermės. Malda mus visuomet atgaivins nau- 

jomis jėgomis, suteiks mums vidujinį sielos 
džiaugsmą, harmoniją. Malda tarsi suderina 
mūsų vidujinio gyvenimo sąskambius, kad jie 
gražiai, sutartinai skambėtų ir toliau. Tada tik 
mes pajusime tą vidujinį sutarimą, dangišką 
harmoniją, sielos muziką. Todėl žymus 'moksli- 
ninkas, domininkonas Tėv. Sertillangėes yra pa- 
sakęs: „Malda yra savos rūšies sielos muzika". 
Tikrai! Gal jau ne vienas tą pastebėjome. To- 
dėl rožančius, ši viena iš gražiausių maldų ir 
yra sielos muzika, tikra to žodžio prasme. Jis 
ne tik suteikia daug dvasinės naudos, bet ir 
tikro žmogiško malonumo, pasitenkinimo. Dar 
daugiau — rožančius yra ta nuostabi trijų akor- 
dų gyvenimo lyra, kuri nepaprastai puikiai de- 
rinasi su kiekvienu mūsų sielos virpėjimu, su- 
darydama dangiškos palaimos melodijas... 
Todėl skambink šią nuostabią gyvenimo 
lyrą šiandien, rytoj, skambink ją visados, 
visą savo gyvenimą — džiaugsmo, skausmo ir 
triumfo valandomis. Tada tu ir rožančius būsite 
ištikimi bičiuliai. Kartu suprasi, kodėl jį mylėjo 
ir myli pasaulio žymūs žmonės, kodėl tau ir 
kiekvienam rimtam kataliku jis turėtų būti 
brangiausia malda. Pagaliau tau galutinai 
paaiškės, kad šie mano žodžiai nėra bevertė 
pasenusios maldos reklama, bet nuoširdus pa- 
tarimas, tiesos žodis. Tada bus galutinai aišku, 
kad rožančius malda nėra joks apsunkinimas, 

jokia našta, o jei ir našta, tai tokia, kuri ne- 
slėgia, bet kelia aukštyn, aukštyn prie dangiš- 
kosios Dievo Motinos Marijos, prie Kristaus. 
Paukščiui sparnai irgi našta, bet nukirsk 
juos... 

Gal skaitytojui tai senai žinoma, patirta. 
Gal čia nieko naujo nepasakyta. 

Sveikinu, džiaugiuos, nes ir tu tos pačios 
nuomonės apie rožančių. Tik nepasigailėk 
šių atrastų dvasinių aukso kasyklų ir kitiems 
parodyti. 

Taigi, prieš skirdamasis, dar kartą norėčiau 
išreikšti savo paskutinį troškimą ir linkėjimą: 
Tu ir rožančius būkite ištikimiausi, neperskiriami 
draugai! 

PRIEDAS 


ROŽANČIAUS ATLAIDAI 
IR LITERATŪRA 


ROŽANČIAUS ATLAIDAI. 


Laimindama šv. Bažnyčia rožančiaus mylė- 
tojus, teikia jiems gausių atlaidų!). Svarbesnių 
rožančiaus atlaidų santrauka yra sekanti: 

1. Visuotini atlaidai vieną kartą metuose 
tiems, kurie kiekvieną dieną sukalba nors vie- 
ną dalį rožančiaus, palaimintą domininkono vie- 
nuolio arba jo įgalioto kunigo, ir priima pasi- 
rinktoje dienoje šv. Sakramentus. („Raccolta", 
editio 1898 m., Nr. 194). 

2. Šimto dienų atlaidai už kiekvieną „Tė- 
ve mūsų“ ir „Sveiką Mariją", kalbantiems visą 
rožančių arba jo dalį (penkias paslaptis), jei 
vartojamas domininkono vienuolio arba jo įga- 
lioto kunigo palaimintas rožančius, („Raccolta“", 
editio 1898 m., n. 194). 

3. Penkerių metų ir tiek pat kartų po 40 


1) Plačiau apie rožančiaus atlaidus plg. „Rožan- 
šius — Marijos dovana žmonėms“, 91—110 p., 
Tėvų Domininkonų leid., Raseiniai 1937. 


į 


dienų atlaidai, kalbantiems vieną dalį rožan- 
čiaus („Raccolta", editio 1898 m., n. 194), 

4. Dešimties metų ir tiek pat kartų po 40 
dienų atlaidai (vieną kartą dienoje), kalban- 
tiems rožančiaus dalį bendrai namuose, bažny- 
čioje arba koplyčioje, („Raccolta", editio 1898 m. 
n. 194), 

5. Visuotini atlaidai paskutinį kiekvieno 
mėnesio sekmadienį, jei nors vieną kartą sa- 
vaitėje sukalbama rožančiaus dalis bendrai na- 
muose, bažnyčioje arba oratorijoje. Tiems at- 
laidams gauti reikia dar aplankyti bažnyčią ir 
ten pasimelsti šv.“ Tėvo intencija, („Raccol- 
ta", editio 1898 m., n. 194). 

6. Visuotini atlaidai tiems, kurie atlikdami 
iš eilės penkiolika šeštadienių, priima kievieną 
šeštadienį šv. Komuniją, sukalba dalį rožan- 
čiaus arba bent atydžiai apmąsto rožančiaus 
paslaptis, („Raccolta", editio 1898 m., n. 197). 

Pastaba: Tikintieji, negalė- 
dami dėl rimtų priežasčių atlikti mi- 
nėtas sąlygas šeštadienį, gali tai 
padaryti, nenustodami atlaidų, ir sek- 
madienį. („Raccolta", ed. 1898 m., 
n. 197). 

7. Visuotini atlaidai, jei kas, bet kuriuo lai- 
ku per devynias dienas iš eilės aukoja rožan- 
čiaus Karalienei Bažnyčios patvirtintas maldas, 
pasirinktą dieną atlieka išpažintį, priima šv. 

Komuniją ir pasimeldžia šv. Tėvo intencija 
(„Raccolta", editio 1898 m., 149), 

8. Visuotini atlaidai tiems, kurie per visą 
oktavą kalbėję dalį rožančiaus, vertai priima 
šv. Sakramentus rožančiaus šventėje arba bet 
kurioje oktavos dienoje, aplanko bažnyčią ir 
ten pasimeldžia šv. Tėvo intencija, (Leonas 
XIII, 1883 m., rugs. mėn. | d; 1885 m., rugp. 
mėn. 20 d. ir 1888 m., liep. mėn, 23 d.). 

9. Visuotini atlaidai, kurie po rožančiaus 
šventės oktavos, nors dešimtį kartų to pa- 
ties spalių mėn. dienomis sukalba dalį rožan- 
čiaus bažnyčioje, pasirinktą dieną priima šv. 
Komuniją ir pasimeldžia šv. Tėvo intencija, 
(Leonas XIII, 1883 m., rugs. mėn. 1 d., 1885 m. 
rugp. mėn. 20 d. ir 1898 m., liep. mėn. 23 d.). 

10. Septynerių metų ir tiek pat kartų po 
40 dienų atlaidai už kiekvieną spalių mėn. 
dieną, atkalbant dalį rožančiaus, (Leonas XIII, 
1883 m., rugs. mėn. 1 d.; 1885 m., rugp. mėn. 
20 d. ir 1898 m., liep. mėn. 23 d.). 

11. Šimto metų ir tiek pat kartų po 40 
dienų atlaidai kiekvieną dieną Rožančiaus Bro- 
lijos nariams už palaiminto rožančiaus nešioji- 
mą, (Pijus X, 1906 m., liep. mėn. 31 d.). 

12. Visuotini atlaidai kiekvieną kartą, kada 
sukalbama rožančiaus dalis bažnyčioje prie 
išstatyto Švenčiausio Sakramento, (1927 m., 
rugs. mėn. 4 d.). 

Pastaba: Visi ir atskiri atlai- 
dai, paminėti šiame sąraše, gali būti 
aukojami už vėles, kenčiančias skais- 
tykloje, („Raccolta“, ed. 1898 m., n.). 


Sacra Congregatio Indulgentiis Sacrisgue 
Religuiis praeposita praesens Summarium Indul- 
gentiarum omnibus Christifidelibus pro devo- 
tione SS-mi Rosarii concessarum uti authenti- 
cum recognovit typisgue imprimi ac publicari 
permisit. ) 

Datum Romae ex Secretaria eiusdem S. 
Congregationis die 29 Augusti an. 1899. 

Fr. Hieronymus M. Card. GOTTI, 
Praefectus 
A. SABATUCCI, Archiepiscopus Antinoensis 
Secretarius. 


L. S. 

